text:
Kimwe mu bintu bitera ibibazo cyane mu ngo yaba ku bagabo cyangwa ku badamu, ni ugushaka kubaka urugo nk’abandi bantu. Ni byiza kugira urugo rw’ikitegererezo (Model) ariko hari ibintu byinshi umuntu agomba gutekerezaho mbere yo kwifuza ko mugenzi we amera nka runaka cyangwa urugo rwe rube nk’urwa kanaka kuko hari byinshi bibatandukanya.
Izi ni zimwe mu mpamvu utagomba kugereranya urugo rwawe n’ingo z’abandi
Ihame ry’uko umuntu wese yihariye (Unique)
Nta muntu n’umwe ushobora kubona undi muntu basa ijana kw’ijana. Abahanga mu bumenyi bw’abantu (Psychologie) bagerageje gushyira abantu mu byiciro bitandukanye (Aba sanguins, aba Colériques, aba Melancoliques, n’abaflegmatiques… ), bareba uko abantu bafite ibyo bahuje babashyira hamwe ariko bakemeza ko n’abari mu itsinda rimwe baba badahuje byose. Buri wese aba afite ibyo yihariye.
Urugero : Ushobora kuba ufite umugore/gabo udasabana cyane kubera ko ari ko ateye, abashyitsi baza ntashyuhe cyane, mwasura abandi wenda ugasanga undi mugabo/gore agira urugwiro, akazimanira abashyitsi akabaganiriza ukabona urugo rwabo nta rungu ririmo. Iyo rero udasobanukiwe ngo umenye ko umugabo/gore wawe ateye mu buryo butandukanye n’ubw’uwo wundi, ushobora kumara imyaka n’imyaka umuhatira guhinduka cyangwa waraheranywe n’agahinda uzi ko ufite umugabo udakunda abantu kandi mu by’ukuri ntabwo abanga ahubwo niko ateye.
Amateka ya bene urugo n’ibyo bakuriyemo (Background)
Iki kikaba gifite imbaraga cyane mu Rwanda kubera amateka yacu. Mu by’ukuri iyi background ivuze byinshi : Umuryango umuntu yakuriyemo : Iyo witegereje uko umuntu yubatse urugo, akenshi usanga bifitanye isano rya bugufi n’umuryango akomokamo, hari igihe aba awigana kuko yawukundaga cyangwa akaba yarakuyemo ibikomere byinshi kubera ibibazo byariyo ni uko agahora yikanga ko agiye kubaka nk’iwabo. Bigatuma mu buzima bwe bwose aba ahangayitse ndetse afite ubwoba.
Umuco umuntu yakuriyemo (Background culture)
Ibi biroroshye kubisobanura mu Rwanda, ingo z’abantu bavuye muri Congo usanga zitandukanye n’iz’abavuye mu Burundi cyangwa ahandi . Ababaye I Burayi bo bikaba bitandukanye cyane aho umugabo yajya mu gikoni agateka mu gihe ahandi babibona nk’ubuganzwe. Hari ibindi nk’amashuli, idini umuntu yarerewemo n’ibindi.
Urwego rw’ubukungu urugo rugezeho (Social Class)
Ubukire cyangwa se ubukene nabyo biri mu bintu bigira uruhare mu buryo urugo rubayeho. Ibi birazwi ko twese tutangana mu bukire. Hari ibindi twavuga nk’imiterere y’akazi umugabo/gore akora n’ibindi.
Ibi bintu tuvuze rero, byaguha neza ishusho y’uko nta rugo rwasa n’urundi ! Kuko Icya mbere umugabo, umugore n’abana bo muri urwo rugo nta bandi basa, cyane cyane ndavuga imiterere (Caractère), niba hari n’abo basa ntibahuje background cyangwa uburere, niba ibyo byose bisa ntibahuje ubukire cyangwa ubukene.
Icyo wakora
Niba rero uri umudamu, ukaba ufite umuryango ukubera urugero, ni byiza rwose ko wabigiraho ariko ntibishoboka ko urugo rwawe ruba photocopie y’urwo rundi. Banza wibaze ibibazo bike nkibi :
• Ese umugabo wanjye n’uriya bateye kimwe ? Utazatoteza umugabo wawe ushaka guhindura uko Imana yamuremye
• Ese umuryango umugabo wanjye yakuriyemo iteye ite ? Iy’uriya se yo iteye ite ?
• Ese uburyo babayeho aho ntibiterwa n’uko bifashije kuturusha ?
• Ese njyewe n’uriya mugore twakira ibintu kimwe ?
• Akazi se dukora ni kamwe ?
Gutinda wibaza kuri ibi bibazo byagufasha kumva neza ko icyiza ari ugushakisha uko mwabaho mu rugo rwanyu mukigira ku bandi ibyiza ariko mukabijyanisha n’imiterere y’urugo rwanyu (Adaptation). Ntibiguce intege ariko nakubwira ko hari n’ibizananirana ariko kuko uzi impamvu byanze ntibikubuze umunezero wawe.
Iyo ufite umujyanama, mufataniriza hamwe kureba imiterere yawe n’iy’umugabo wawe mukabona guha icyerekezo urugo rwanyu.
Umufaransa yaravuze ngo « Le plat du voisin est toujours le meilleur » ni’ukuvuga ko iyo urebye ibitari ibyawe ubona ari byiza ariko witonde kuko nawe areba iwawe agasanga ariho heza! Umugabo aganira n’undi mu kabari buri wese avuga umugore we bombi bataha buri wese agatangira gutoteza mugenzi we ati kuki utameze gutya cyangwa gutya ? Ikindi n’uko ibi biri no mu bikurura guca inyuma kw’abashakanye.
Icyo nkwifuriza wowe usomye iyi nkuru, ni uko urugo rwawe rutakwicwa no kwigana iz’abandi kabone n’iyo zaba ari nziza zite. Uzigireho ariko uri menge. Rubyiruko namwe musomye iyi nkuru, ibi bibigishe kandi bizabafashe kubaka ingo zikomeye zitanyeganyezwa n’imiyaga.
Daniel MUKESHIMANA/Umubavu.com
ndabashimiye. inkuru nkizi ziratwigisha
inkuru ifite isomo kabisa!!!courage banyamakuru beza!!!
ibyo ni ukuri!
Nibyo rwose umuco w’urugo ntiwubaka Urundi icyo dukwiriye kwibuka nuko tubayeho mubushake bw’Imana kandi ubudasa bwacu aribwo bituma twuzuzanya!


c: text/html

text:
Urwenya: Umuganga w'Umusazi
Umuganga w'Umusazi
Umudogiteri yagize ikibazo cy’uburwayi bwo mu mutwe hanyuma bamujyana kwa muganga. Hashize igihe yumva yakize ashaka gutaha agasubira mu kazi. Bamukoreye isuzuma ngo barebe niba yarakize bati : “Umuntu urwaye umutwe wamuha uwuhe muti ?” ati : “Parasetamoro” ; bahita bibwira ko ashobora kuba yakize, barongera bati : “Ese haje urwaye umwijima ?” ati : “Namwandikira buji (bougie), nabona byanze nkamwandikira itoroshi, yakomerezwa nkamwohereza muri ELEGITOROGAZI”.
Shyiraho Igitekerezo!
Subscribe to: Post Comments (Atom)

robotstxt: allowed

filter: keep


text:
Yagurishije isambu “Ikiryabarezi” kiyamurya yose arakijanjagura
Umusore w’umukarani bakunze kwita KGL wo mu Karere ka Ruhango yagurishije isambu amafaranga yose ayajyana mu “kiryabarezi” kiyamumazeho ararakara arakimenagura.
Hari ku mugoroba wo ku wa 15 Kamena 2016, ubwo uyu musore tutashoboye kumenya amazina ye, ariko abenshi bakunda kwita KGL “Kigali”, usanzwe ari umukarani mu Mujyi wa Ruhango, yamenaga icyo kiryabarezi bivugwa ko yari amaze iminsi akina.
Gusa, ngo buri uko yamaraga gukina yagendaga akubita agatoki ku kandi ngo kirabeshya gikomeze kimurye na we azakimena.
Umwe mu bo twasanze aho yakimeneye mu Kagari ka Nyamagana mu Murenge wa Ruhango, yagize ati “Yahoraga agikina, akakirya na cyo kikamurya. Gusa uyu munsi bwo yahazindukiye arakina arakina, amaze gushoramo ibihumbi bine, kimwereka ko agiye kurya ibihumbi 20, ariko nticyayamuha.”
Akomeza avuga ko KGL yatangiye kwitotomba avuga ngo “isambu yanjye koko kirayamaze! Twagiye kubona tobona arateruye no hasi kirashwanyuka afata ibice byacyo atangira kubitera abantu, arangije afata amafaranga yarimo ariruka”.
Abari bahari bakavuga ko akimara kukimena yavuze ko bitamuhagije, ngo keretse icyamuzanira banyirabyo “Abashinwa” akaba ari bo bibonanira.
Uretse uyu cyariye akakimena, hari abandi benshi bitotombaga bavuga ngo babajwe n’uko akimennye batagaruje amafaranga yabo cyabariye.
Umwe utashatse gutangaza amazina ye, yagize ati “Ubu sinkigera mu rugo, bampaye amafaranga ibihumbi 80 ngo njye kubagurira akanyana ku Rupangu, ngeze hano mbona abandi barakina, ndavuga nti ‘njye uwakinaho nkungura aya mafaranga bampaye, kirayarya kirayamara, ubu nibera aha’.”
Umukozi w’Akarere ka Ruhango ushinzwe Urubyiruko, Umuco na Siporo, Rurangwa Sylvain, avuga ko agiye kwegera urubyiruko akarushishikariza gukora rukava mu mikino ya tombora no gutega (betting) itarufitiye akamaro, kuko abenshi bahavana ubwihebe bakaba banakwishora mu ngeso mbi.
Mu Mujyi wa Ruhango, kugeza ubu hagaragara ibi byuma bise ibiryabarezi bigera kuri bine, ubu hakaba hasigaye bitatu kuko ikindi kamenwe
Dukurikire ukanda kuri Like
Ibitekerezo ( 12 )
Muraho,bavandi twebwe cyaradushirije,kuko byanzegucika abashinwa baragirango tube abatagi umurimo mudufashe!!
njyewe reka da intendezi hri bi 5,kigabiro1,kumuko1,shangazi1,mumwaga2 hhhhhhhh ni ukuvugango akari kamwe gafite ibiryabarezi10hhhhhhhhhhhhhhjhh!!!!!!!!!
Jyewe Sindenganya Rubanda Ruribwa Nacyo Ndareba Leta Yakizanye!Ubuse Ko Inkotanyi Zasekaga Kinani Ahimba Tombora Y’ingagi?Ubu Zirikubeshyera Iki Abaturage Koko
Twebweho kiratumaze hano nyamasheke Irwabidege abanyeshuri bahamariye minerivare. naho ingo nyishi zaratanye kubera IKIRYABAREZI
Izina ryacyo rirahagije kugirango ube wahitamo kugikina cg kukireka ;ni ikiryabarezi koko niba uri umurezi nyine uzagikina,niba utariwe ntacyo wakina.ese wibaza ko umuzungu wakizanye akaba asorera leta imisoro myinshi yakizaniye guhomba cg kunguka,none se wibazako setting zacyo atariwe wazikoze?none se yazikoze ngo ahombe?none se ko kibarya frw yanyu agashira mugasubira ku isuka,wari wumva bo bahombye bahasubira iwabo.ibyo byose ubyibajije mbere yo gukina ,wahita ubireka.leta nayo nifashe urwo rubyiruko kurushishikariza gukora,aho kwifuza gukira batakoze.MURAKOZE
MUBYUKURI IKI KIBAZO CUGARIJE ABANYARWANDA BOSE, NANJYE MFITE UMUKOZI UMNKORERA MOBILE MONEY BURI MUSI AMBWIRA KO YAHOMBYE NAJYA KUMUBONA NIMUGOROBA NKAMUSANGA YIBEREYE MUKIRYABAREZI, Leta nidufashe ibi bintu ibihagarike.
ikiryabarezi sinakigaya ahubwo njye ndagaya abagagikina, izina cyitwa ubwacyo rigaragaza ko abagikina ntabwenge bagira, umunyarwanda yaciye umugani ngo urwishigishiye ararusoma, mujye mubanza mushisho ze murebe izo setting zacyo n’uwazisettinze n’ icyo ashaka kugeraho
NGO bamuriyisambu ntibabizi twe baturiye amasambu none ngo nyeshu nyeshu ,ihangane sha twe ntikivuga, basigaje nokuturya ni(intoryi)niba ntagikozwe ,dorinama rero babetinzi bavandimwe ...umuntu Uzi gukora shuwa duru kuturusha ajye natwe aturabura tubafate ,bano baswa Babazungu Batuzengereje.
mubyukuri byo leta nidahagurukira iki kibazo kijyanye no GUTEGA(BETING) gutera imbere k’urubyiruko rw’URWANDA bizagorana, kuri ubu abashomeri ndetse na bamwe mu banyeshuli niho basigaye birirwa byumvikana ko n’ubonye agashoro arakihasiga mugihe we aba yibwira ngo agiye gutega abarye maze yunguke. none c ko baciye urusimbi ko nibe n’urusimbi waribwaga nuwo uzi nibura ayo yakuriye akagenda akayabyazamo igikorwa
none ikibazo ubu turi kuribwa nabo tutazi. ok izo ni tasks za leta niba idahagurukiye icyo kibazo urubyiruko rw’URWANDA ruzagerwaho n’ingaruka zitoroshye. ok thenks.
Njyenasabagako inzegozaretazakurikiranikikibazo.sinibazukunturetayurwandayareberakandingozisenyukazisenywanumwanawumushinwa.ubwose uwowatumwinka akayashyirakukaryabarezinageramurugontihazavukintambara?
reta izahagurukire ibyo bikorwa kuko bimaze gusenya ingo nyinshi
hahahahaha ndapfuye gusa uti ubutaha kizakurya na yayandi


text:
Amashyii kuri PK
nukuri dushimiye president wacu kubwizo mbabazi yatanze.
Ntawabura kugira ikiniga kibyishimo gikomoka kuburyo Kagame ari Umuyobozi Udasanzwe muri iyi si dutuye, Imana ikomeze Ingoma ye
Amahirwe ntagwira bose ibaze nawe gusohoka muri Gereza bitegetswe n’umukuru w’igihugu,noneho P Kagame,Ahhaaa....rwose ndumva ntacyo navugana nababagabo baba barinze Gereza !Ni ugusohoka bibwiriza bagatera Salut vuba vuba nimodoka hafi aho yo kungeza iwanjye. Ahubwo bakansaba na numero ya phone kugirango nzajye mbavuganira. Mbega byizaaa! Afite n’akana keza kigikundiro.kazamukiza tegereza nibindi bizaza..
Na Yesu yatavuze ngo nimureke abana bannsange! H..E yagize neza ni umubyeyi ubereye abana b’ uRwanda
Sha bajyabavugango umwanzi ntakabyaroe, nibyokoko. Sibwumwanawe wimyaka4 gusa amufunguje yarikuzaborera muburoko? Akubereye igisubizo koko wariwaramwiseneza. Mazenawe umubabarire ntuzasubire mubiyobyabwenge, ahubwufatananyena polisi kubirwanya uyerekenabandi mwafatanyaga nabakiliyabanyu bose tubihashye niwomusanzu tugutezeho
ni byiza cyane


text:
IMIBABARO INZIRA Y’IBYISHIMO NYABYO
IMIBABARO INZIRA Y’IBYISHIMO NYABYO
“Nimwicuze, nimwicuze, nimwicuze ni muhinduke mugarukire Imana. Abantu bagomba gusenga ubutitsa kandi ntaburyarya basabira isi kugirango ihinduke, kuko yugarijwe n’amakuba menshi. Umwana wa Mariya ntatana n’umubabaro, ntatana n’umusaraba.”
Aya ni amwe mumagambo y’ubuhanuzi yumvikanye i KIBEHO mu Rwanda ubwo guhera mu 1981 kugeza 1989, umubyeyi Bikiramariya yahabonekeraga. Hari igihe nicara ngatekereza nkibaza niba abakina politiki na dipolomasi bagera ho bakabona neza ukuntu imbaga y’inzirakarengane itikirira mu mipangu yabo y’ibinyoma aho baba bicaye mu manama bakarara amajoro ngo bariho barashaka umuti w’ikibazo cy’intambara yadutse aha naha. Nyamara inama zikarangira yakoraga uko ashoboye ngo abeshye undi. Ese aba bantu iyo nibura Roho w’lmana abazamuyemo igitekerezo cyo kwihana, aba bantu batekereza kwicuza imigambi mibi baba barapangiye muri biriya byumba by’amanama?
Amakuba yugarije isi uyu Mubyeyi wo mu ijuru yavugaga mwese ndahamyako mutashidikanyako amenshi ari aturuka ku intambara z’urudaca ziri hirya no hino ku isi, aho akarere kacu k’ibiyaga bigari katasigaye. Ibyo muri aka karere byo, NYINA WA JAMBO yabivuzeho neza yereka abana yabonekeraga uko ishyano ryagwiriye u Rwanda ryari rimeze; maze abahishurira ko abazashakira ubuhungiro mu lmana, bakihana kandi bagasenga, ntacyo bazaba, kabone nubwo bazaba bari mumenyo ya Rubamba. Umubyeyi BM yasabye abantu kwitoza kubaho mu mibabaro, bigomwa, bibabaza, basenga basabira n’abadasenga. Yakundaga kubwira abana yabonekeraga ati: “Umwana wa Bikiramariya ntatana n’umusaraba”.
Ibintu by’imibabaro rero, n’uburyo lmana itwiyereka muri iyo mibabaro, sinaba nibeshye mvuzeko lmpunzi z’abanyarwanda tukiri mumashyamba yo muburasirazuba bwa Repubulika iharanira demukarasi ya Congo, tumaze kubibamo inzobere. Kuva badusenyeraho amakambi (1996) kugeza ubu, twabayeho ntakirengera, ntakivurira, ushatse wese yaba umuntu cg inyamaswa yo mu ishyamba, akatwica uko ashatse n’igihe ashakiye. Nyamara muri ubwo buzima ntawe uducira akari urutega, Imana yaraturinze abashakaga ko turimbuka tugashiraho birabananira. Amateka y’intambara zatubayeho muri aya mashyamba dore hashize imyaka hafi 20, ni maremare cyane.
Igihe cyarageze twerekana ko dushaka gutaha mu mahoro, dusaba n’amahanga ngo abidufashemo, biranga biba iby’ubusa, ahubwo abashyizwe mu makambi: KISANGANI ,KANYABAYONGA na WALUNGU murwego rwo kugaragaza ubushake bwiza twari dufite ko ibibazo bigomba kurangira munzira y’ubwumvikane n’amahoro, si ukubicisha inzara barasizora. Abari basigaye natwe twitegura kubasangayo batumishaho urusasu. None ubu intambara ibaye agaterera nzamba.
Ya Mana yadusezeranije ko nituyemerera tukabana nayo, imibabaro ntacyo izadutwara, yakomeje kutubahafi ntiyadutererana:
- Nubwo tukimishwaho amasasu tukaba tukirimwo kwirukanka mumashyamba turacyariho kandi tuzabaho. lmbuto y’umugisha mugihe gito tugiye kuyisoroma kuri uyu mubabaro turimo none. Uyu mubabaro wacu ni igisubizo uratwereka ko turi munzira tugana aheza. kubantu b’iyi isi, ibi ntibahita babyumva, kuko ari imvugo y’lmana kandi bikaba bizwi neza ko iby’lMANA bisusira ibisazi abanyabwenge b’iyi isi. Abanyabwenge b’iyi isi baracyafite imyumvire ko isi igengwa n’abanyamaboko n’ibihangange. Uwabaremye akanayirema bamuteye umugongo. Abaduhiga rero mubimenye ntimuzatumaraho, kuko uko tubabaye tubisanisha niby’uwatubabarijwe twese namwe murimo, maze twe akatubabarira akaturinda akabadukiza, mutakwisubiraho akabarakarira. None dore igihe kirageze igiye kubahindukirana ibibasire murajya he?
Igihe cg umunsi ukuri kuzagaragara, banyirabayazana baka gahinda bazabura aho bakwirwa! Gusa mbaye mbakopeje: bazihutire gusaba imbabazi kuko Nyagasani Yezu ategeka ko zihita zitangwa kugirango hatagira uwivutsa kwigumira mubyishimo by’amahoro arambye we ubwe azaba yitangiye.
- Ntabwo mvuga ibyo ntafitiye gihamya. Ziriya nkambi za KISANGANI, KANYABAYONGA n’a WALUNGU lMANA yazise lnkambi zigiye kugaragarizwamo ukuri (Camps de VERITE). Ejo bundi taliki ya 23 Kanama 2015 Martin kobler umukuru wa MONUSCO ari i KISANGANI imbere yizo nzirakarengane zicishijwe inzara igihe kirekire kugeza aho habonetse n’umupfu wayo, yabakuriye inzira kumurima ko ntabundi buryo bwo kubatunga bugihari, mbese ni nkaho yari ababwiye ngo basenge ayanyuma. Nawe urumva urwo rucantege uko ruremereye!
Ya MANA nakomeje kubabwira haruguru itajya iduhana mu mibabaro tubamo, yitegereje Kobler iramuseka cyane iramubwira iti:
“Narakuremye ntiwandemye kandi mwese ndabazi kurusha uko mwiyizi kandi ninjye wabaremye. Ntabubasha wajyaga kubagiraho iyo bitaba biri muri gahunda zanjye”.
Nuko taliki ya 05 Nzeli 2015 Yezu uri mu ISAKARAMENTU RITAGATIFU RY’UKARISTIYA ajya kubisurira abihaho ifunguro ridashira n’ikinyobwa kimara inyota ubuzira herezo. (Gushyira ho photo padiri azamuye inkongoro). N’ubundi yari asanzwe abagendera muri ubwo buryo ariko uwo munsi byari akarusho, kuko mu mihango y’ISAKARAMENTU rya BATISIMU n’UGUSHYINGIRWA yahabereye, ukongeraho ukuntu MUGISHA Faustin (umukuru wabo) wari umaze igihe kirekire afungiye aho batashoboraga kumugeraho cg ngo we aze kubasura, nawe Yezu yari yamuzanye ngo yifatanye n’lntamaze mubyishimo, byaberetse ko urwo ab ‘isi babacira atarirwo YEZU abacira.
Bavandinwe nwese mushaka ibitangaza n’ibimenyetso bibereka ubutorwe bw’ubu bwoko, muragirango muzemere habanje kuritagurika iminara ya hehe? y’ubuhe bwoko? ireshya ite ?
NYAGASANI YEZU WOWE NYIRI IDIKOMERE BYATWOMOYE TURAMBYEMERA NI WOWE UHOZA ABABABAYE. UHARIRWE IKUZO N’ICYUBAHIRO.
Uwasize TUMUKUNDE Marie Jeanne.
Duterimbere Media.


text:
Mu minsi ishize mu mutaka habereye igitaramo cyizihiza igihe bamaze bafunguye. Icyo gihe abantu bari bishimiye ko ubwoko bw'umuziki bakunda (igisope) bugiye gucurangirwa ahandi hantu hatari ahari hamaze iminsi hashyizwe mu majwi kubera ibikorwa bigayitse byahaberaga (ubujura n'isuku nke itera imbeba).
Abacuruzi burya bahorana imivuno, none nyine aho kuri Seize basanze abantu bashobora koko kugana aharangwa isuku n'umutekano uhagije maze nabo bareshya maestro Chouchou F. Mihigo ngo akomeze ibitaramo by'indirimbo za Karahanyuze n'igisope yari yaratangiye kuhakorera. Ubu niwe rero uzajya asusurutsa abantu muri ako kabyiniro.
Ikibazo: banyir'aho hantu baba hari icyo bahinduye mu gucunga umutekano w'abantu bakunda umurya wa gitari ya Chouchou cyangwa se ni Chouchou batabwije ukuri maze nawe agwa mu kamashu we n'itsinda rimuherekeza mu bitaramo atanga?
Chouchou we ni professionnel (umunyamwuga), bisobanura ko niba bamuhaye agatubutse aracuranga ariko abandi bazitabira ibyo bitaramo muzatubwire niba akageso ko kureba télefona bakazinyarukana karacitse ndetse niba mutazabyina mutegana na za mbeba twabwiwe.


text:
Hateguwe igitaramo cyo kwibuka Kamaliza no gufasha umuryango we
Urubyiruko rukunda Mutamuliza Annonciata uzwi nka Kamaliza, rwateguye igitaramo cyo kumwibuka no gufasha umuryango we kizabera muri Serena Hotel i Kigali tariki 12 Kanama 2017.
Uru rubyiruko rwibumbiye mu muryango utegamiye kuri Leta "Easy and Possible" ukorera mu Rwanda, rufatanyije n’urubyiruko rw’abanyarwanda baba muri Diaspora Nyarwanda hirya no hino bakunze Kamaliza.
Bateguye iki gitaramo mu rwego rwo kwibuka Kamaliza no gufasha mukuru we Mariya wasigaranye imfubyi yasize.
Mukiganiro na Niyigena Sano Francois uzwi nka Seno umwe mubari gutegura iki gikorwa, avuga ko bifuza gufasha uyu muryango binyujijwe mu gitaramo kizagaragaza ibyo yasize akoze.
Yagize ati "Nk’urubyiruko dukunda twanakunze Kamaliza, twagiye gusura abo bana yareraga, na mukuru we Mariya tureba ubuzima babayemo, inzu babayemo ni iyo batijwe na Caritas, dusanga tugomba kugira icyo dukora ngo tubafashe."
Seno yakomeje atubwira ko barimo gukora filime mpamo (Documentaire) kuri Kamaliza ikaba izamurikwa muri icyo gitaramo ndetse na Alubumu y’indirimbo ze.
Uru rubyiruko kandi rwabanje kuvugana n’umuryango wa Kamaliza ndetse n’abana yareraga kuri ubu barerwa na mukuru we Mariya w’imyaka 66.
Iki gitaramo kandi ngo azaba ari umwanya mwiza wo gushimira Mariya, kubera icyo gikorwa cyiza yakoze dore ko Kamaliza yari yafashe abana batatu naho nyuma mukuru we akaza kongeraho abandi bakaba 18.
Abana Kamaliza yasize bavuga ko bakunda indirimbo ze cyane kandi bahora banazumva, dore ko ngo yajyaga azibacurangira bakiri bato, nk’uko uwitwa Solange yasize afite imyaka ine abivuga.
Abahanzi bazaririmba muri iki gitaramo harimo Masamba Intore, Muyango, Suzanna Nyiranyamibwa, Mariya Yohana, Patrick Nyamitari, Jules Sentore n’abandi benshi.
Mutamuliza Annonciata (Kamaliza) yitabye Imana mu Ugushyingo 1996 azize impanuka, akaba ari umwe mu bakobwa barwanye urugamba rwo kubohora igihugu, wari ufite ipeti rya Sergent mu ngabo za APR.
Zimwe mundirimbo ze ni "Humura Rwanda", "Laurette", "Naraye ndose", "Kamariza" yanamwitiriwe n’izindi.
Dukurikire ukanda kuri Like
Ibitekerezo ( 1 )
Merci kubwo gutegereza neza M warakoze cyane twifuzaga ko mwategura audio kuri CD mukazazigurusha abantu bagakomeza kwiyumvira indirimbo nziza za nyakwigendera Kamariza
Muarakoze


text:
1.UMURYANGO W’IMBUTO Y’AVOKA.
Avoka Ibarirwa mu muryango wa lauracees, mu bwoko bwa persea Americana, yakomotse muri Amerika yo hagati. Avoka ni imbuto ziribwa zikungahaye cyane ku muvuta na vitamini. Avoka ni igiti gikura kikagera ku burebure bwa metero 8 kugera kuri 20. Amoko yatsindiriwe akunze kuba magufi kuruta amahumbikano.
2. Akamaro k’Avoka
Avoka zikungahaye ku mavuta kurusha izindi mbuto ziribwa ari mbisi (7.8-40.7) bityo zitanga imbaraga , zikungahaye kuri vitamini C,A,B,E,K. Inombe y’Avoka ikorwamo amavuta yo guteka, umutobe wo kunywa. Avoka kandi zikoreshwa mu nganda zikora imiti, amavuta yo kwisiga n’amasabune, ibishishwa n’ibisigazwa byazo bikorwamo ibyo kurya by’amatungo.
3. Aho Avoka Ikunda
Avoka ikunda ahantu hagwa imvura iringaniye (1250-1750mm) mu mwaka,ubutaka butarekamo amazi menshi kuko atuma imizi ibora bityo igiti kikuma. Avoka yera hose mu Rwanda ku butumburuke buri hagati ya metero 900 na metero 1800, ahantu hari ubusharire bwa PH5.5-6 ariko hari n’amoko yera neza hejuru ya metero 2000.
4. Amoko y’Avoka
Amoko y’Avoka y’ingenzi yakozweho ubushakashatsi akagaragaza ko yera neza ni Hass, fuerte, Ettinger, Booth8, Choquette na collisson. Hariho andi yera mu rugero kandi akera hejuru ya metero 2000. Ayo ni nka Zutano, puelba, Dickison, simpson, Bacon, Booth7. Avoka zera imbuto zifite ishusho itandukanye bitewe n’ubwoko bwazo. Hari izigira imbuto zibumbabumbye,izindi ni ndende kimwe nuko hari ingufi. Iyo Avoka ihishije, igishishwa gishobora gusa n’icyatsi cyangwa umutuku bitewe n’ubwoko bwayo.
5. Gutegura Ingemwe/ingeli:
Umuhinzi Ashobora guhita atera ikibuto cy’avoka mu murima cyangwa mu buhumbukiro, cyangwa agatsindira (guhindura) atera igiti mu kindi.
Ingeri umuhinzi atera mu rugemwe ni agace k’ishami cyangwa k’umutwe w’ishami ry’avoka isanzwe yera. Iyo ngeri igomba kuba ifite amaso make. Iba ireshya na cm 6-8 naho umutwe w’urugemwe ugomba kuba ufite agatutu kanini kabyibushye.
5.1. Guhumbika
Guhumbika bikorerwa mu butaka bwiza butavuye mu gishanga. Bubaka ubuhumbikiro bakabusakara, bagatera ibibuto mu mirongo byegeranye, imitwe ikarenga ubutaka buhoro, bigabitwikirizwa utwatsi duke hanyuma bikabivomererwa buri munsi. Iyo ibibuto bizanye umumero bigemurirwa mu bihoho bya plastiki bipfumaguye byuzuye itaka rivanze n’ifumbire. Icyo gihe umumero uba ureshya na cm 1-2 kandi uba ugifashe ku bibuto. Ni ngombwa gutemera imizi yo hagati kuri cm 5 kugirango izamereho indi mizi myinshi, nyuma yo kugemura mu bihoho bishyirwa muri pepiniyeri itwikiriye,ingemwe zikitabwaho, zikabangurirwa hanyuma zikazaterwa mu murima zifite cm15-20.
Mu gutera ingemwe z’avoka mu murima ni ngombwa gushwanyuza igihoho hagasigara igitaka gikikije imizi kugirango zizafate neza. Mu byumweru bya mbere ingemwe zigiterwa ziratwikirwa, zikavomererwa rimwe cyangwa kabiri ku munsi iyo nta mvura igwa.
5.2 Guherako utera Ibibuto:
Mu gutera ibibuto mu murima, umuhinzi acukura imyobo ya metero 1 buri ruhande na metero 1 z’ubujyakuzimu akuzuzamo igitaka kiza kivanze n’ifumbire:
Umuhinzi abanza itaka mu mwobo kugeza kuri cm 30 - agakurikizaho ifumbire kugeza kuri cm 60 akongera agashyiraho itaka ryo hejuru bityo kugeza umwobo wuzuye.
Cyakora biba byiza iyo ifumbire ivanzwe n’itaka mbere yo - gusubiza itaka mu mwobo
Ibibuto biterwa iyo imvura imaze gutsindagira cya gitaka. - Haterwa ibibuto 2-3 agasiga cm 15-20 hagati y’ikibuto n’ikindi. Ibibuto ntibitabwa cyane kandi bitwikirizwa utwatsi duke, bikubakirwa kugirango bibone igicucu.
Ibibuto bitewe kuri ubu buryo bimera mu minsi hafi 30. Iyo bimaze kumera ni ngombwa guhitamo urugemwe rumwe rwiza izindi zikarandurwa.
Icyiza cy’ubu buryo ni uko butarushya kandi bugatanga igiti kiza gikomeye kikagumana umuzi wacyo wo hagati ucengera cyane mu butaka.
5.3 Gutsindira/Kubangurira (Gutera igiti mu kindi):
Iyo ingemwe zagemuriwe mu bihoho zimaze amezi ari hagati y’atatu n’ane ni ukuvuga urugemwe rufite umubyimba ungana n’ikaramu rureshya na cm 20-30, atera ingeri hagati y’amaso ari muri cm10-15 uturutse kubutaka. Twibutse ko ibihoho bigemurirwamo ingemwe z’avoka biba bifite cm 40 z’uburebure na cm 20 z’ubugari. Muri ubu buryo bwo gutsindira, ingeri iterwa mu ruhande rw’urugemwe rufite umubyimba munini. Ingeri ikoreshwa ni umutwe cyangwa ishami by’igiti cy’avoka cy’ubwoko buzwi neza ko butanga umusaruro mwiza kandi buryoha. Iyo ngeri iba ifite amaso make ifite uburebure buri hagati ya cm 6-8. Uwo mutwe cyangwa iryo shami bigomba kuba kandi bifite agatutu kanini kabyibushye. Iyo ingeri izakoreshwa imaze gusarurwa, ni ngombwa guhita ivanwaho amababi, agatemerwa aho ingabo y’ikibabi itangirira; ni ukuvuga ko hasigara inkondo yonyine. Iyo ingeri imaze guterwa mu rugemwe kuri ubu buryo, aho iterewe hahita hahambirwa bakoresheje pulasitike ku buryo nta mazi cyangwa ikindi kintu cyakwinjiramo.
Nyuma y’ukwezi ingeri itewe mu rugemwe itaruma n’inkondo - z’amababi ngo zihunguke, umutwe wa rwa rugemwe urakatwa.
Iyo ingeri yumye barongera bagateramo indi ariko mu - ruhande ruteganye n’urwo iya mbere yari iteyemo ukurikije uko urugemwe rwakoreshejwe rukomeye.
Ni ngombwa kwirinda ko umugozi wakoreshejwe mu - guhambira ucengera mu gishishwa kuko gishobora kubyimba cyane. Iyo bibaye uhambura umugozi ugahambiriza undi.
Nyuma y’ibyumweru 2-3 ingeri ishibutse, kuraho amaso - yose aza ku rugemwe kandi wibuke guhambura umugozi urugemwe rumaze kuzana amababi n’igishishwa cy’aho ingeri yaterewe kimaze gufatana neza.
Nyuma y’amezi abiri ingeri ishibutse, iyo imaze gufata neza - ni ngombwa kwibuka guhungura amababi uturutse hepfo ukagenda usigaho abiri kugirango amazi y’igiti akomeze atemberemo neza.
Ingemwe ziterwa mu murima zireshya na cm30-50, zigatwikirwa mu byumweru bya mbere. Ni ngombwa kuvomerera ingemwe zigiterwa nibura 1-2 ku munsi iyo nta mvura.
5.4 Gutera Ingeri mu rugemwe:
Mbere yo gutera ingeri mu rugemwe cyangwa kubangurira ni ngombwa kubanza gutegura ingeri izakoreshwa ndetse n’urugemwe rubangurirwa.
Ubu buryo bukoreshwa iyo hari ubwoko bwifuzwa bushaka gutezwa imbere kurusha ubundi. Ubwoko bushaka gutezwa imbere ni bwo bubangurira ni ukuvuga ko aribwo bukurwaho ingeri (igitsindiro).Naho ubwoko bubangurirwa ni bwo buba bwarahumbitswe buri mu gihoho (murezi).
Gutsindira/kubangurira bikorwa ku buryo bukurikira :
Gutoranya muri pepiniyeri ingemwe nziza kuri buri rugemwe • ni ukuvuga zitarangwaho uburwayi kandi zakuze neza (rufite nibura umubyimba ungana n’uw’ikaramu y’igiti)
Gushaka ishami ryo ku mutwe ry’ubwoko wifuza gutsindira • (igitsindiro) rifite umubyimba ungana n’uw’urugemwe ushaka kuribanguriraho.
Kubaza igice cyo hasi cy’ishami ushaka gutsindira , ukaribaza • ku mpande zombi zibangikanye ku gice kireshya nibura na cm 1-2 . iryo shami ugomba kuribaza uhereye aho warikatiye kandi bigakorwa ku mpande zombi zibangikanye. Amababi yose avanwaho ku mutwe ugiye gukoreshwa mu kubangurira hagasigara gusa inkondo zayo.
Urugemwe ruri mu gihoho rukatwa umutwe ku buryo • umubyimba w’ahakaswe uba ujya kungana n’uw’ingeri ikoreshwa mu kubangurira
Gusatura mo kabiri mu buhagarike urugemwe (murezi) ku • burebure bureshya na cm 1-2 uvuye aho wagiciriyemo
Gufata ingeri y’ubwoko wifuza (igitsindiro) ukayicomeka aho • wasatuye mu rugemwe rw’avoka (murezi) ku buryo imitima yazo zombi ihura.
Guhambiriza akagozi k’isashi ya pulasitiki hahandi wacomekeye • kugeza munsi y’aho gato. pulasitike ikoreshwa iba ifite mm 5 z’ubugari na mm 0.1 z’umubyimba
Gutwikira igitsindiro n’isashi nziza kugeza munsi y’aho • wahambiririye ibyo bice byombi
Gutobagura isashi wapfundikije ukoresheje urushinge • cyangwa ikindi cyuma gisongoye gifite isuku kugirango umwuka utinjiramo
Gusura kenshi kugirango umenye niba igitsindiro ari kizima • kandi kigenda gifata. Ibi ubibwirwa no kubona icyunzwe mu isashi wapfundikije
Iyo ya ngeri (igitsindiro) imaze kumera yazanye n’udushami, • isashi yakoreshejwe mu gutwikira ivanwaho
Kuvanaho ya sashi ubundi ukajya ukuraho ibisambo • (imishibuka) biza kuri rwa rugemwe rwo hasi rwahoze mu gihoho
5.5 Gutera ingeri mu rugemwe rw’ikibuto bahereyeko batera mu murima:
Umuhinzi atera ingeri mu rugemwe rwameze ku kibuto bateye mu murima cg mu rugemwe bagemuriye mu murima rutabanguriye nk’uko abigenza ku ngemwe zavuye ku bibuto bahumbitse zikagemurirwa muri pepiniyeri. Ni ngombwa gutwikira buri rugemwe kugirango ruticwa n’izuba kugeza ingeri imaze kuzana amababi 2-3.
6. Gutera Ingerimu bitibikuru (Kubangurira ibiti bikuru)
Ibi bikorwa imvura igitangira kugwa. Icyo gihe umuhinzi atemera igiti muri cm 50-60 aturutse ku butaka akagitwikira. Ibi bituma igishishwa kitomoka kandi igiti cyatemwe kigashibukaho ibiti byinshi. Nyuma igiti gikurwaho amaso ku buryo hasigara amaso 4-6 ariyo atanga ibishibu. Ibyo bishibu nibyo biba amashami y’ingenzi y’igiti.
Ayo mashami niyo umuhinzi abangurira (ateramo ingeri). Iyo ishami rimaze kubangurirwa riratwikirwa kugeza igihe ya ngeri imereyeho amababi 2-3.
7. Gutera ingemwe mu murima:
Ni ngombwa kubanza gupima ahazaterwa ibiti by’avoka, hagashingwa imambo. Iyo ibyo birangiye imirimo ikurikirana ku buryo bukurikira:
Gucukura imyobo ya cm 60-100 mu mpande na cm 60-100 ibujyakuzimu,
Gushyira ifumbire n’itaka mu mwobo ku buryo bukurikira: habanza ifumbire mu mwobo kugeza kuri cm 30 z’ubuhagarike, hagakurikiraho itaka izindi cm 30 z’ubuhagarike, hakongerwamo ifumbire kuri cm 20 z’ubuhagarike, hagasoza itaka ryiza kuri cm zisigaye 20.
Ushobora no kuvanga itaka n’ifumbire mbere yo kuryuzuza muri wa mwobo uzaterwamo avoka.
Ku ngemwe zibanguriye intera hagati y’igiti n’ikindi iba metero 7 - 7.5 hagati y’igiti n’ikindi no hagati y’imirongo ku biti bitagagara cyane ni ukuvuga ibiti 177-204 kuri hegitari.Iyo ntera iba metero 10 hagati y’igiti n’ikindi no hagati y’imirongo ku biti bigagara cyane ni ukuvuga ibiti 100 kuri ha
Mu buhinzi bwa kijyambere bw’avoka ibipimo bikurikizwa ni metero 7.5 hagati y’ibiti no hagati y’imirongo. Nko ku bwoko bwa Fuerte utera buri gihe kuri m 7.5 hagati y’ingemwe no hagati y’imirongo (ibiti 177 kuri hegitari)
Ku bwoko bwa Hass bukunze guterwa kuri m 7 hagati y’igiti n’iki no hgati no hagati y’imirongo (ibiti 204 kuri ha).
Avoka ziterwa mu ntangiriro y’imvura muri Werurwe na Nzeri. Ingemwe zibanguriye ziterwa zimaze igihe cyiri hagati y’amezi 7 na 10 muri pepiniyeri. Icyo gihe ziba zimaze gufata neza. Iyo avoka zimaze guterwa ni ngombwa kuzifata neza, uzibagarira, biba byiza iyo zihinzwemo ibihingwa bitwikira ubutaka nka desmodium. Ni ngombwa kuvomerera avoka nibura kabiri mu cyumweru igihe ibiti bikiri bito.
Mu gutera ni ngombwa gushwanyuza igihoho hagasigara igitaka gikikije imizi kugirango ingemwe zizafate neza. Mu byumweru bya mbere ingemwe ziratwikirwa zikavomererwa rimwe cyangwa kabiri ku munsi iyo nta mvura.
8. Gukata Avoka
8.1. Ikata ryo gutereka igiti
Iyo igice cyo hejuru ni ukuvuga ingeri yakoreshejwe mu kubangurira imaze gukura ku buryo ireshya na cm 40 umuhinzi ayica umutwe. Icyo gihe ya ngeri ishibuka amashami 3-5 yageza kuri cm 40 nayo agacibwa imitwe kugirango ashibuke andi mato nayo yamara kureshya na cm 40 akongera agacibwa imitwe.
Ibyo birakomeza kugeza avoka imaze kureshya na metero 2 aho amashami agenda ashibuka ubwayo.
8.2. Ikata ryo gufata neza igiti
Mu rwego rwo gufata neza igiti cy’avoka kibanguriye umuhinzi akuraho ibisambo, amashami agoramye n’ayumye.
8.3. Amoko atezwa imbere
Amoko y‘Avoka atezwa imbere n‘Ikigo RHODA akaba ari nayo acuruzwa cyane ku masoko mpuzamahanga ni Hass na Fuerte. Muri yo Hass nibwo bwoko bukunzwe cyane kubera uburyohe n‘amavuta bufite.
9. Ifumbire
Mu gihe cyo gutera umuhinzi ashyira mu mwobo ibiro 50 by’ifumbire y’imborera ivanze na garama 200 za superphosphate. Nyuma buri mwaka batera garama 400-500 za NPK 20-10-10.
10. Umurumbiko
Avoka yabanguriwe itangira kwera nyuma y’imyaka 3-4; Avoka y’impumbikano ni ukuvuga itabanguriye itangira kwera nyuma y’imyaka 6-8.
Umusaruro ntuba kimwe buri gihe bitewe n’ubwoko bw’Avoka n’akarere. Igiti gikuru gishobora kwera imbuto 100-500 cg ibiro 200-300 bingana na toni 15-20 ku mwaka. Ubunini bw’imbuto y’Avoka buterwa n’ubwoko bwayo: ubwoko bwa Mexican bwera urubuto ruto rwa garama 227 cyangwa se hasi naho ubwoko bwa Guatemala bushobora kwera imbuto zipima 1.4-2kg
11. Indwara n’ibyonnyi:
1. Kwuma kw’igiti: Igiti gisa n’icyumye kuko nta kigishibukaho. iterwa n’agahumyo (phyotophtora cinnamoni), gatuma imizi ibora. Kuyirwanya: gutera ahantu hatari amazi menshi, gukoresha imiti yica uduhumyo nka Oxychlorure de cuivre 20g/10l z’amazi kuri ari
2. Scab/amabara y’ikigina aza ku mbuto, igishishwa k’imbuto kirasatagurika aho gisatuye hakabora, ifata cyane ubwoko bufite igishishwa gito cyoroshye , iyi ndwara ntikanganye cyane
3. Udusimba (a) Borer de Rameaux agasimba gafite igihu gikomeye gacukura imyobo mu masami akuma. Kukarwanya ni ukugenzura buri gihe amashami yafashwe, gutera umuti uvanga Parathion na aldrine.
4. Utundi dusimba turya amashami akiri mato n’imbuto dusiga utudomo tw’ikigina hakavamo ibizi byeruruka. Kuturwanya : Kwirinda igisambu hafi y’umurima w’avoka, gutera umuti wa sumithion cyangwa parathion ivanze n’amazi.
Source:
Website : www.rhoda.gov.rw
UBUHINZI BW’ AVOKA
Shyiraho Igitekerezo!
Subscribe to: Post Comments (Atom)


text:
Mu
isomo rya Mbere Mwene Siraki araduhamiriza ko inzika n'umujinya biteye ishozi
kandi ko burya abanyabyaha baba barabizobereyemo. Mu isomo rya Kabiri, Pawulo
Mutagatifu wandikiye abaturage ba Roma natwe abanyarwanda tukaboneraho,
aratugaragariza ko ubugenga bwa Yezu ku bazima n'abapfuye ari ikimenyetso cya
MAGIRIRANE kuri twe turiho muri iki gihe. Muri twe ntawe ukwiye gusuzugura
kuko twese tuzashyikirizwa urukiko.
Mu
Ivanjiri ntagatifu igizwe n'interuro 15 inyigisho twagenewe uyu munsi na
Kiliziya irabimburirwa n'ibibazo Petrel ahata shebuja YEZU amubaza inshuro
akwiye kuzababatira mwene nyina namucumuraho. Petero aragera n'aho yishyanutsa
imbere y'umuntu ukomeye yihitiramo umubare (7) nk'inshuro we yumva zihagije
kandi zikwiye mu kudohorera mwene nyina wamucumuraho.
Yezu mu
kureba kure no kumenya ibihishwe yibutse ko Petero uwo nawe ashobora kuzacumura
ku bandi maze niko kumutegeka ibirenze ibyo yibwiraga maze Yezu ati ahubwo uzamubabarire
iyo 7 inshuro 70 bihwanye n'inshuro 490 nk'aho yamwihanangirije mu mvugo
iziguye(idatomoye) ko nawe agomba kwirinda gucumurira abandi.
Kugira
ngo Yezu afashe Petero kurushaho kumva inyigisho ye yamubwiye UMUGANI
W'UMUGARAGU UTAGIRA IMPUHWE: Umwami wahamagaje abo yahaye AMATALENTA ngo
bayamumurikire. Bamuzaniye umugaragu we wari umurimo amatalenta ibihumbi
twagereranya mu gaciro n'IBIRO IBIHUMBI MAGANA ATATU NA MIRONGO INE BYA ZAHABU
(340,000 KGS OF GOLD / D'OR) kuko Italenta imwe ihwanye na 34 KGS za Zahabu
bikaba rero byari bihenze cyane ndetse ubigaruye muri iki gihe wabona bihenze
cyaneeeee kuko ikilo kimwe cya ZAHABU kigura inoti zitabarika.
Uwo munyagwa
w'umugaragu mubi ibi maze gusobanura hejuru byose yabisesaguriye mu INZOGA,
INDAYA N'ABAGORE maze agera imbere ya Shebuja amara masa maze Shebuja ategeka
ko bamugura we n'umugore n'urubyaro rwe bityo akaba yishyuye umwenda(ideni)
rye! Uwo mugaragu yarapfukamye atakambira Shebuja amugirira impuhwe
aramudohorera amusonera uwo mwenda wose aranamurekura n'umugore n'abana
barataha.
Uwo
mugaragu agitaha yahuye n'umuturanyi we wari umurimo AMADENARI 100 ahwanye
n'imibyizi 100 u'imugabo uri mu musiri bikaba ari nk'agatonyanga mu nyanja
ubigereranije n'ibyo we yari amaze gusonerwa. Turasabwa kubabarira bagenzi bacu
tubikuye ku mutima.
ABATAGATIFU
B'ICYUMWERU GITAHA: Kuwa mbere taliki 15 Nzeri ni Mutagatifu Nikomo na Gatarina
wa Jeni . Kuwa kabiri taliki 16 Nzeri ni Koruneli, Sipiriyani, Edita na
Eufemiya. Kuwa gatatu taliki 17 Nzeri ni Roberto, Hildegarde na Lambert. Kuwa
Kane taliki 18 Nzeri ni Yozefu wa Kuperitino na Aliyane. Kuwa gatanu taliki 19
Nzeri ni Yanwari na Emiliya wa Roda. Kuwa gatandatu taliki 20 Nzeri ni Andereya
Kim na bagenzi be, Esitaki, Filipa na Fosta. Ku cyumweru gitaha taliki 21 Nzeri
ni icyumweru cya 25 gisanzwe na MUTAGATIFU MATAYO INTUMWA N'UMWANDITSI
W'IVANJIRI
Padiri TABARO M.
shikamaye.blogspot.com
Shikama ku Kuri na Demokarasi(SKUD)


text:
1 2
keretse Atari umushikazi. abashikazi muri bamwe niyo wafata ihene ukayitaka amadorari umushikazi yayibera umugore pe! bakunda cash kuruta umuntu!! arikose abashi bamera bate?? narumvishe ngo numusore iyo asuye inkumi ntimubagire inkoko babyarana abo !! abashi nabashikazi mujye mushakana nkuko abo babigenje babyita 1/1 mukomereze aho. muntu utari umushi ndagusabye ntuzajye mubajiji utari umujiji
uyu musaza ntareba kure ngo aboneko aka gakobwa ari ibandi rije kumwiba reba ijisho ryako
mapenzi ulaya ...afurika byiashala
ntamwirabura udakundirarumuntu bitewe nibyo amukuraho usibye abazungu
Uriya mugabo ntafite imyaka 45. Arayirengeje kureeeee. Niba afite mike ni nka 55.
Ariko se mukibwa mwiza, ninde wakubwiye ko gukurikira cash ari icyaha? Ndabona wisobanura cyaneee... nk'aho abandi bo izo cash bazanga! Bareke wirire ubundi nawe uzamenye ubwenge ujye urya uteganya ko nibamara kukugira urubito bazagucisha mu idirishya abana bato bakinjira!!! Nkabakubanjirije bose buriya ntiwabarushaga ubwiza! Ariko nyine monde ya Beton niko ikora.
sha c ko ziriya cash ze uzirya mutarabana mwabana agataha yariye muri hotel nawe ugapfira kuri kawunga gusa? abafite amafaranga siko bayaha abagore babo muko, wumve ko wasanga utazaba wemerewe no kugera kwirembo n'ayo mafaranga ukajya wumva bayavuga gusa!! niba uzi ubwenge rero yamukureho mutarabana kandi umenye icyo apfa n'abagore be ashaka nawe ujyeyo witeguye ko nawe mwagipfa, naho cash wasanga hari umuyobozi ahagarariye ibyo bizu byose bikaba atari ibye ukazatahira kurongorwa gusa ubundi ugakanura amaso
Isi irashaje pe, Amafranga azarikora rwoc
ntawutumva ko ukurikiye cash ntarukundo rundi ufite gusa cash uzazisiga nka kadafi
Hhaaa! Nta makuru mufita Teta ati "ntibibareba aho kujya ku musore nkicwa na bwaki nzajya kwa Vieux mererwe neza" ati""nimwe bazarongora cga ni njye Teta"" aha mwitonde rero Amani afite imyaka 51 yiganye na muzehe wanjye Teta afite imyaka 24 amurusha 27. bivuze ngo ni Sekuru bien kuko abana ba hari uwavutse1989 murabyumva ariko cash zirahari kbs
Kenyera zikurye muko ntiwarutaga Francine n'umugore mukuru muzabyarana rimwe musabe gatanya urukundo ruzaba rurangiye nyamara amafaranga yo uzayasiga.
Le 10.2.2018 i murangi hashyingiwe fuite 72 umugeni ni 25
Pas d'interet pas d'action, ninde utabikora, nihagire umutera ibuye !!!!!!!!
ninde mugore cg umukobwa udashaka cash ahubwo nuko mwabuze aho muzikura
ndoa ya hela huisha halaka ...mle hela kisha utambae utafute vijana wapo
ikiryabarezi.com
ubu wasanga family yuwo mukire barya isosi yakunyu nagasenda ...muko irire cash ibyinjinji niko biribwa
ntawutazi ko ukiriye ifaranga ahubwo rya inoti wicecekere
Wabona atwite. Imyaka 24 nimyishi pe,nukuvuga ngo Monsieur afite 21ans ,Teta yari ataravuka, Yesu weee. Mbifurije urugo rwiza vraiment
Kuki mubabazwa n`ukuri? biragaragara ko umusaza ashaka akana gahiye mbese keza kakiri gato, akana nako kagashaka amafaranga, amata ,inote, kigoz......nta kidasanzwe hano mu Rwanda
1 2


text:
Dr Sebaganwa Alphonse,Umwarimu n’Umushakashatsi muri Kaminuza y’u Rwanda,Koleji y’Uburezi akaba n’impuguke mu myifatire, imitekerereze, n’imikorere ya muntu biganisha ku burezi, by’umwihariko impuguke mu gufasha abana bari munsi y’imyaka 12 bafite ibibazo byihariye by’imyigire, yatanze igitekerezo cye ku ngaruka z’ubutane bw’ababyeyi ku myigire y’abana.
Dr Sebaganwa agira ati "Muri iki gihe, ikibazo cy’ubutane bw’abashakanye gisigaye kimeze nkaho ari ibintu bisanzwe kandi byakabaye igitangaza. Mperutse kujya ku rukiko rw’ibanze, nsanga hamanitse imanza zizasomwa muri uku kwezi. Nitegereje neza nsanga 80% byazo n’iz’ubutane bituma ntangira kwibaza kuri icyo cyorezo."
Yakomeje agira ati"Ikibabaje cyane ni uko uko gutana kw’abashakanye bigira ingaruka mbi ku mitekerereze, imyifatire n’imyigire y’abana babo, kandi nta ruhare na mba baba babigizemo."
Zimwe mu ngaruka ubutane bw’ababyeyi bugira ku mwana
Ingaruka zigendanye n’igitsina
Abahanga berekana ko abashakanye bakimara gutana, abana b’abahungu n’abakobwa bari munsi y’imyaka 12 basubira inyuma mu ishuri ku buryo bumwe ugereranyije na mbere y’ubwo butane.
Ariko nyuma y’imyaka itanu, byagaragaye ko abahungu bakomeza kugira ibibazo byo gutsindwa ugereranyije n’abakobwa.
Bivuze ko abakobwa bashobora kumenyera vuba ubwo buzima kurusha abahungu bazongwa cyane nabwo.
Ku bana b’abangavu, bagaragaza ibimenyetso by’ihungabana n’imyifatire idahwitse nko gusiba kenshi ku ishuri kurusha ingimbi nyuma y’uko ababyeyi babo batandukanye.
Ikindi ubushakashatsi bugaragaza ni uko nyuma yo gutana kw’ababyeyi, iyo abana babanye n’umubyeyi badahuje igitsina bibagiraho ingaruka mbi mu myifatire.
Urugero ni nk’umwana w’umukobwa ubana na se, cyangwa umuhungu ubana na nyina gusa.
Ibi ariko ntibigomba gufatwa nk’ihame kuko bishobora no guturuka ku mibanire y’umwana n’umubyeyi cyangwa niba umubyeyi yarongeye gushaka cyangwa yakomeje kuba wenyine, cyangwa uburyo ababyeyi bombi batandukanye babanye, niba basurana cyangwa bavugana.
Ingaruka zigendanye n’imyaka y’umwana
Ubushakashatsi bugaragaza ko gutana kw’ababyeyi kutagira ingaruka zikomeye ku bana bari munsi y’imyaka itanu, ugereranyije n’abari hejuru y’imyaka umunani.
Ku myaka umanani, umwana aba atangiye kurema uwo azaba we ejo, afatira urugero ku babyeyi be, bityo iyo batandukanye abura ifatiro ryo kwirema kwe bigatuma arangwa no kutigirira icyizere, kutakigirira abandi, bitewe n’uko abo yafataga nk’urugero bamutengushye.
Ashobora kurangwa kandi n’uburakari buhoraho cyangwa kwigunga, kubura ibitotsi, kurya cyane cyangwa kutagira ubushake bwo kurya (appétit) n’ibindi.
Mu ishuri, aba bana bashobora kugaragaza ibimenyetso by’uburwayi ariko mu by’ukuri batarwaye, kutubahiriza amategeko y’ishuri nko gukererwa no gusiba, gushotora bagenzi babo, gukoresha imbaraga zirengeje mu gukina ku buryo byavamo impanuka kuri bagenzi be cyangwa kuri we
Ingaruka ku burere
Ubushobozi umubyeyi afite mu burere bw’umwana bugira uruhare rutaziguye mu gutuma ingaruka z’ubutane zihungabanya umwana cyane cyangwa buhoro.
Urugero ni nk’umwanya amarana n’umwana buri munsi, ibiganiro agirana nawe, uburyo avuga nabi cyangwa neza uwo batandukanye imbere y’umwana, igihe umwana amarana n’umubyeyi utamurera (niba umwana arerwa na nyina, abonana na se ryari?).
Uburyo umwe mu babyeyi urera abana nyuma y’ubutane yakiriye uko gutandukana, nabyo bishobora kugira ingaruka ku myifatire y’umwana.
Iyo umwe mu babyeyi batanye yongeye gushaka kandi ari nawe urera abana, ikibazo kuri abo bana gishobora kwiyongera kuko umwanya yahariraga abana uragabanuka cyane kuko aba agomba no kwita ku mugabo cyangwa umugore mushya.
Ingaruka ku bana ni zimwe ku muryango ukennye cyangwa ukize
Nubwo umwana wo miryango ikennye arushaho kubura iby’ibanze byo ku mutunga kuko n’uduke twari duhari tugabanuka cyane, n’uwo mu miryango ikize cyangwa yifashije ukomeza kubona hafi nk’ibyo yabonaga mbere yo gutandukana kw’ababyeyi, ngo bombi bagira ikibazo cyo gusubira inyuma mu myifatire mu ishuri ku buryo bumwe.
Umwana abona ko ababyeyi be batamukunda
Ntabwo ushobora kubwira umwana ngo “turacyagukunda n’ubwo twatandukanye”, kuko uba umubeshye, bitewe n’uko ubundi urukundo rw’umubyeyi ku mwana rushingira ku mubano abashakanye baba bafitanye.
Ntibyoroshye ko urukundo ruturuka ku mubyeyi umwe ngo rwerekeze ku mwana rutanyuze ku wo bamubyaranye.
Icyakora ku batandukanijwe n’urupfu n’ibindi bidahuye n’ubutane buturutse ku makimbirane mu miryango byo birashoboka,umwana abona ko ukimukunda.
Icyakora, amakimbirane akomeye kandi ahoraho mu miryango agira ingaruka zikomeye ku bana kuruta izo abana b’ababyeyi batanye barerwa n’umwe muri bo bahura nazo.
Dr Sebaganwa Alphonse,Umwarimu n’Umushakashatsi muri Kaminuza y’u Rwanda,Koleji y’Uburezi


text:
Sosiyeti y’itumanaho ya Airtel yashyikirije inzu ya miliyoni 70 Mukarugema Afissa, wo mu karere ka Musanze, yatomboye muri “Birahebuje na Airtel”, kuri uyu wa kabiri tariki ya 2 Mata 2013.
Mukamugema wavutse mu 1956, ari kumwe n’umufasha we Nziza Safari wavunitse ukuguru, abana n’abuzukuru be, mu byishimo byinshi batambagijwe inzu y’igorofa yatomboye, yubatse mu mudugudu wa Kabuga , ” Kabuga Real Estate”, mu murenge wa Rusororo mu Karere ka Gasabo.
N’ibyishimo, Mukarugema amaze gushyikirizwa imfunguzo yavuze ko iyi nzu ari impano y’Imana ko azayituriramo n’umuryango we, ati “Ndashimira iyi mpano Imana impaye, impojeje amarira y’ibibazo nari mfite by’uburwayi, urakoze Mana ukomeze uduhe umugisha, ngushimiye ibyo unkorera byose.Iyi nzu ndateganya kuzayibamo kuko ni impano Imana yampaye,nta kindi kintu nteganya kuyikoreshwa”.
Iyi nzu ifite ibyumba byinshi byo kuraramo, uruganiriro runini, igikoni, ubwogore n’ubwiherero bwa buri cyumba, inzu y’umukozi hanze, n’ubusitani bunini.
Mukarugema yavuze ko adahita ayimukiramo, ngo agiye gusahaka ukodesha aho babaga, maze n’abana be bakodeshaga mu Mujyi wa Kigali bajye bataha muri iyo mpano batomboye muri Birahebuje na Airtel.
Mukarugema avuga ko atazi ingano y’amafaranga yakoresheje agura amakarita ya Airtel kugira ngo asekerwe n’amahirwe yo kwegukana igihembo gikuru muri Birahebujena Airtel.
Avuga ko yahamagaraga bisanzwe, avugana kenshi n’abana be ababwira uburwayi bwa papa wabo wavunitse, agakunda kubahamagara akoresheje Airtel; Yahamagaraga uwiga mu Buhinde, uwiga mu Bwongereza n’uri mu Bushinwa.
Akimara gutombora iyi nzu benshi bamubajije niba nta rindi banga rindi yakoresheje, ati” Njye nta n’umukozi wa Airtel nari nzi, n’uwampamagaye ni umuhanzi (King James) namubonaga ku mashusho!”.
Avuga ko atabanje kubyemera, gusa ngo yabibonye mu bitangazamakuru abona kubyemera neza.
Abana b’uyu mubyeyi bari bazanye nawe kuyishyikirizwa, bishimye cyane, n’amarira y’ibyishimo bazengurukaga ibyumba, bamwe bavuga ko bagomba guhita baza kubamo.
Umuyobozi Mukuru wa Airtel Rwanda, Marcelin Paluku yamuhaye imfunguzo z’inzu, ati “Mbifurije umugisha no kuzagubwa neza muri ino nzu.”.
Indi nkuru bifitanye isano:http://www.igihe.com/ubukungu/ubucuruzi/mukarugema-afissa-yatomboye-inzu-muri-birahebuje-muri-aairtel.html


text:
Aratangira atubwira amavu n'amavuko ye: "Navukiye Kampala tariki ya 4 Nyakanga 1982, niga amashuri abanza Nakasero Primary School Kampala narangije mu mwaka wa 1994, nkomeza namashuri yisumbuye kuri Kigali international academy mu mwaka wa 2000. Nakomereje amashuri yange niga Makerere Business Institute aho naboneye diploma muri marketing mu mwaka wa 2003. Kuri ubu nkaba narashinze Company yitwa EAGLES EYE INTERNATIONAL Ltd ikora ibintu byo kwamamaza, gucuruza nibindi bigendanye nabyo kuburyo izajya imfasha mubuzima busanzwe hamwe n’ubuhanzi.
Nakuriye mu muryango wa gikristo aho baha ibintu by’Imana agaciro kenshi; nyamara ibyo biri mubyatumye ngwewe ntakira agakiza nkanabatizwa muri Gashyantare 1996.Ndi kwiga mumashuri yange yisumbuye nari umukobwa ugerageza gukurikiza ijambo ry’Imana aho narindi mu muryango wabantu basengaga bagakora n’indi mirimo witwa THE YOUNG KINGDOM BUILDERS nkaba nari nungurije umuyobozi mukuru. Nakoreye Imana ku ishuri aho nigaga muma korali yo mu rugo ku rusengero CLA Nyarutarama.
Nyuma yamashuri yange yisumbuye nagiye Kampala nkomeza gukorera Imana murusengero rwitwa Liberty Worship Center ruyoboirwa na Pr. Namutebi Imelda. Nyuma naje kugaruka Kigali umwaka ushize mu kwezi k’Ukuboza njya muri Worship team yo kuri HEALING CENTER CHURCH Remera urusengero ruyoborwa na Pr. Ntayomba Emmanuel na n’ubu nihondi gukorera Imana n’ubuhanzi bwanjye.
Intego yange n’icyerekezo ngambiriye ni ugukorera Imana ndirimba mugihe cyose nkiri muzima. Naho ibyo maze kugeraho kugeza ubu hakaba harimo kwandika no gukora indirimbo 3, nizindi ndirimbo 2 ziri muri studio kandi ziararangira vuba aha.
Miss Karen ubu ngo yatangiye gukorana na Moriah Entertainment Group kubijyanye no kumenyekanisha we n’ibimwerekeye byose. Tumwifurije ejo hazaza hahire.


text:
Gusaba ni umuhango w’umuco nyarwanda ukorwa iyo umusore ashakisha uwo bazarushinga akabifashwamo na se cyangwa se wabo.
Gusaba ni umuhango w’umuco nyarwanda ukorwa iyo umusore ashakisha uwo bazarushinga akabifashwamo na se cyangwa se wabo.
Gusaba Bikorwa bite?
Mu muco wa Kinyarwanda ujya gusaba abanza kurangisha umugeni, yamara umubona no kumushima imico n’ubwiza, cyangwa amushimiwe n’undi, agashaka umuranga.
N’iyo asaba mu baturanyi ashaka umuranga ; ni we umuvugira bagiye mu byo gusaba. Batara ibitoki cyangwa bakenga amarwa. Inzoga zamara gushya, umuranga akajya iwabo w’umukobwa akabwira se, ati:” Naka yantumye ngo arashaka kuza guhakwa “; na bo bati: “Uramubwire azaze “. Umuranga akagenda akabwira iwabo w’umuhungu ati:” banyemereye”.
Iyo inzoga z’imisango ziraye ziri buze, se w’umukobwa atumira inshuti na basaza ba nyina w umukobwa. Abasaba bazana inzoga mu kibindi cy’isugi mbese kidahongotse, n’isuka n’isando. Bamara gusoma bose, uwo bohereje gusaba agatonda imisango ati:” Turabasaba umugeni w’ineza, tuzabaheka mu itabaro, tuzababera abana na mwe mutubere ababyeyi “. Abandi bati:” Murakagira Imana “. Ababyeyi b’umukobwa bati” Komeza uhakwe, tuzabona uzana inzoga zo gutebutsa, ubwo washimye umugeni, turamuguhaye “.
Ahandi, se w’umukobwa abaza abazanye inzoga ati:” Iyi nzoga ni iy ‘iki?” Bati:” Nyiranaka “. Se w’umukobwa” ati:” Mwaramwereje?” Bati:” Cyane “. Ubundi usaba akavuga ati:” Nje guhakwa
murampake neza, mundeme amaboko n’amaguru, mumpe ubuhake nanjye nyoboke mpakwe “. Abandi bati:” Ko wazanye inka, izindi ushaka ni iziki? “. Undi ati: “Ni ko bigenda ushaka guhakwa atura inka ngo azabone n’izindi “. Bakigiza nkana bati: “Yarasabwe “. Bakabijyamo impaka. Nyuma se w’umukobwa ati:” Ndamubahaye “. Abakwe bati:” Tugukuriye ubwatsi “. Bati:” Ariko icyo tutaguhaye ni inzoga”.
Umwe mu basangwa ati:” Muramumuhaye kandi yaranze kumpeka ndwaye,” cyangwa ati: “Yandumangirije inka “. Bakaburana byo kwigiza nkana. Abandi bagakiza bati:” Aragutsinze (umuranga) “. Ahandi usaba araza ati:” Yemwe bagabo bari aha nimuceceke mfite ijambo ryanzanye. Nuko bagahora, agatonda imisango abwira se w’umukobwa, ati: “Umva, N… yantumye ngo muva inda imwe, ngo nta cyo mwapfuye, nta nabi, ngo umuhe umugeni w’ineza, ngiyi n’inka tubakwereye “.
Undi ati: ” Koko nta nabi yanjye na we, ” ati: ” Bagabo bari aha mutanze umugeni ? “Bati: “Turamutanze, koko nta nabi N. yatugiriye”. Bati:” wowe se?” Ati: “Ndamutanze “. Nuko bakabwira umuranga bati:” Ugende ubwire N… uti:” Inzira ni nziza”, uti: “kereka udashaka guhakwa”. Nuko umuranga akabashimira ati: “Murakagira Imana, muratubere ababyeyi na twe tuzababera abana “. Ahandi bashaka inzoga ebyiri, bakazijyana nimugoroba. Hagenda se w’umuhungu cyangwa se wabo. Umuranga akazijya inyuma bakagenda. Bagera mu bikingi by’amarembo, bati:” Mwiriwe yemwe bene urugo? ” Abo mu rugo bagatuma umwana akajya kureba, akagaruka akababwira, ati: “Ni inzoga “. Bakandurura ibyandagaye, nuko inzoga zikaza bakabatura, bakabaha intebe. Umuranga akicara hafi y’inkingi iteganye n’iy’urubumbiro, se w’umukobwa cyangwa undi ukwiye kugira ijambo muri urwo rugo, akicara iruhande rw’inkingi y’urubumbiro, bakanywa inzoga.
Nuko umuranga agaterura ati: “Nimugire umwami mwa bagabo mwe, mbere hose twarabanye, so abana na data, none narakuragurije, N… nyir’urugo, n’iy’uruyuzi, n’iy’uburo; namara kuyisohoza nkazayikuraho gukira; none nje kukwaka iyo mbuto. Nyir’urugo ati:” Niba ari jye wereje, ndakwemereye nzayiguha”. Yamara kuvuga iryo jambo, impundu zikavuga, bakivuga, bakabyina, bakishima. Bagahera ubwo bakajya bajyana inzoga amapfukire n’ibindi. Bagasaba umwaka umwe cyangwa ibiri, itatu, ine, uko babishaka n’uko kandi bifite. Ubundi usaba ati:” N… yantumye ngo mwaraturanye, mwarabanye muva inda imwe, mwarahakanywe, ngo ntiyakurumangirije inka ntiyakwimye impamba, ntiyakwimye itabi, ntiyakureze ibwami watashye, ntiyanze kuguheka mu itabaro, ngo agusabye umugeni “. Maze kandi ngo niba utekereza ko yakurumangirije inka, akakwima impamba, akakwima itabi, akakurega ibwami, akanga kuguheka mu itabaro, ngo umubwire.
Undi ati:” Mwaje kunsaba umugeni mwarantumyeho ejo, none sinabona uko ntuma kuri se wabo na basaza be na ba nyirarume, byashoboka bite se?” Undi ati:” Widuhima ejo twagutumyeho; dore basaza be bari hano abahari nibamuduhe, muzasigare mubaza abadahari icyaha twakoze, muzabe mumutwima ariko tugire icyo tujya kubwira N..” Undi ati:” Aha hari abana bato batazi ibyaha, turamubahaye, ariko rero abandi badahari nibaza, ahari bazamubima “. Usaba ati:” n’iryo ni ryiza, dukuye ubwatsi “. Nyir’urugo ati:” Nimugende tubakuriye amahwa mu nzira, tuzabaririza, nitugira icyaha tumenya, tuzabima umugeni, nitutagira icyaha tubamenyaho tuzabashyingira “. Nuko bakabaherekeza bagataha. Abandi, uwo basaba umugeni aravuga ati:” Ko dufite abakobwa benshi, murasaba nde? ” Bakamuvuga izina. Nyir’urugo akigiza nkana ati:” Uwo naramutanze;” maze akavuga izina ry’umwana w’inshuke bagakomeza kubijyamo impaka kugeza igihe ababwiye ati:” Nguwo ndamubahaye, ariko mumenye ko ndi umushumba, si uwanjye jyenyine, afite bene we “.
Nuko se w’umukobwa akongera, ati:” Namubaha bwose, mumenye ko icyo ntabahaye ari inka “. Ikindi bavuga basaba umugeni, bamara kubona ibyicaro, bakanywa inzoga, nuko umugabo mukuru ati:” Cece…” Bose bagaceceka. Ati:” Umva N…namwe bagabo muri hano: ururimi ni urwanjye n’amaguru ni ayanjye, ariko ijambo ni iry’uwantumye Sekarama. Yantumye ngo: muri bene
nyirakivandimwe, ngo iwabo n’iwanyu ntibigeze guhemukirana haba bari mu itabaro, haba bari ku kirari.Umwana asaba, ni umwana uva iwabo akajya iwabo na none; ibyawe na we ni urujya n uruza nk’umuyira w’intozi; mubere Mazeyose nk’igicunshu kuko bakinywamo umuti, kandi bakacyisukuza.”
Iyo hagize uvuga irindi jambo ngo aramurogoye, kugira ngo amuhoze, yongera kuvuga ati:” Cece…, ndagutira umwambaro singutira ururimi.” Iyo amaze kuvuga atyo, abagore n’abakobwa bari aho bavuza impundu. Usabwa na we agasubiza ati:” Ibyo turabyumvise, ni byiza koko nta nabi yanjye na Sekarama, nta kintu nzi twapfuye, icyakora ku bwanjye muhaye umugeni, ariko ndi umushumba, abo ndagiriye nibemera nkanjye, tuzagushyingira. Icyakora ntanze umugeni icyo ntaguhaye ni inka “. Bagakura ubwatsi, impundu zikavuga. Nyir’urugo akongera ati: “Bagabo bari hano mutanze umugeni ? ” Bati: “Turamutanze, ariko icyo tutabahaye ni inka, bazabakwere ”
yandtswe na : NIYIRORA Christian


text:
Uburyo bukoreshwa mu kumenya umukobwa w’isugi
Ese isugi bivuga iki? bisobanura iki ?
Ese ni ryari bavuga ko umukobwa ari isugi cyangwa atari isugi
Ni ibiki bishobora gutuma umukobwa atakaza ubusugi
Ni kenshi usanga abasore bibaza ibibazo byinshi kubyerekeye ubusugi bw’abakobwa ugasanga baribaza ikintu gishobora kubereka umukobwa ukiri isugi n’umukobwa watakaje ubusugi bwe.
Muri iki gice cyacu cya mbere cy’iyi nkuru turarebera hamwe isugi bisobanura iki, turebe n’uburyo bukoreshwa kugira ngo hamenyekane ko umukobwa ari isugi.
Umukobwa w’isugi : Ni umukobwa utarinjizwa igitsina cy’umuhungu mu gitsina cye, Aha bishatse kuvuga umukobwa utarakora imibonano mpuzabitsina na rimwe.
Iyo hagize ikindi kintu kibasha kugera mu gitsina cy’umukobwa atari agitsina cy’umugabo ntibavuga ko umukobwa yatakaje ubusugi, urugero urutoki rwe cyangwa urwa mugenzi we, agatambaro k’amazi n’ibindi bishobora kwifashishwa yisukura.
Ese agahu gato kaba kometse inyuma ku gitsina cy’umukobwa utarakora imibonano mpuzabitsina Hymen nicyo kimenyetso cyonyine cyakugaragariza umukobwa utarakora imibonano mpuzabitsina ?
Bavuga ko Hymen iyo yacitse atari cyo kimenyetso cyonyine gishobora kukwereka ko umukobwa yatakaje ubusugi bwe, Aka gahu gashobora gucika biturutse ku mpamvu nyinshi zitandukanye.
Urugero, aka gahu gashobora gucika bitewe n’uko umukobwa yakoze sports, yagenze cyane, gusa iyo aka gahu gacitse biturutse ko yakoze imibonano mpuzabitsina aba yaratakaje ubusugi bwe.
Ese kuva amaraso cyangwa kubabara cyane igihe akoze imibonano mpuzabitsina nibyo bigaragaza umukobwa ukiri isugi ?
Oya, ibi sibyo kuko umukobwa ashobora kuva amaraso mu mibonano mpuzabitsina akanababara kandi atari isugi, Ikindi ni uko Hymen ishobora gucika ariko ntave amaraso cyangwa ngo ababare.
Ese umuganga ashobora kumenya ko umukobwa akiri isugi?
Oya, Icyo muganga ashobora kubona ni ukumenya niba hymen yawe yaracitse cyangwa yaravuye mu mwanya wayo, byumvikane ko muganga adashobora kumenya ko ukiri isugi ijana ku ijana kuko twabonye ko hymen ishobora gucika biturutse ku mpamvu zitandukanye harimo no gukora sports.
Gusa icyo muganga akora akubaza niba warigeze gukora imibonano mpuzabitsina mu buzima bwawe mbere y’uko agusuzuma (Gynecological Examination) bityo bimufasha kumenya ubwoko bw’igikoresho akoresha( Speculum) kugira ngo ntiyangize Hymen yawe.
Ni gute abakobwa bashobora kubeshya ko ari amasugi kandi barakoze imibonano mpuzabitsina ?
Ngo abakobwa benshi bajya babeshya abahungu ko ari amasugi kandi barakoze imibonano mpuzabitsina.
Urugero, abakobwa bamwe ngo bashobora gusaba abahungu gukora imibonano mpuzabitsina yo mu kibuno ( Anal penetration) Iyo babigenje gutya ka gahu ka hymen ntigacika kuko batakoze imibonano mpuzabitsina mu buryo busanzwe ahubwo bakoze imibonano mpuzabitsina yo mu kibuno. Aha kandi twakibutsa abakoresha ubu buryo ko bugira ingaruka mbi, muri ubu buryo kandi biroroshye cyane kwanduriramo SIDA.
Hari bamwe bibeshya cyane iyo umukobwa yakoze imibonano mpuzabitsina bakiruka bajya kureba mu mashuka ko umukobwa yavuye amaraso kugira ngo bamenye ko yari isugi, ibi ntabwo aribyo dukurikije ibyo tumaze kubona kuko iki si ikimenyetso simusiga kigaragaza ubusugi.
Ibi nibyo twateguriye abasomyi ba umuryango.rw ku bijyanye n’igisobanuro cy’isugi n’uburyo bukoreshwa ngo hamenyekane umukobwa w’isugi, mu nkuru yacu itaha tuzakugezaho ibimenyetso bigaragara inyuma ushobora guheraho uvuga ko umukobwa atakiri isugi ntuzacikwe n’inkuru yacu itaha.
Kwicarakubibeniki?
Nubwo abantu batabiha agaciro,imana ishaka ko abakobwa barongorwa ari Vierge.Imana yategetse yuko nurongora umukobwa ugasanga atari ISUGI,bazamwice (Gutegeka/Deuteronomy 22:20).Ikibabaje nuko ubu gusambana byabaye nk’itegeko,binyuze mu byo bita Boyfriend/Gilfriend.Ngo bari mu rukundo !!.Kwishimisha muli sex,ni byiza cyane.Nicyo gituma imana yaduhaye sex.Ariko byemerewe gusa abantu bashakanye legally.Mujye mumenya ko abasambanyi bose,kimwe n’abajura,abicanyi,etc...ntabwo bazaba muli Paradizo (1 Abakorinto 6:9,10).Kwishimisha akanya gato hanyuma ukazabura ubuzima bw’iteka muli Paradizo,ni ugutekereza nabi.Imana yashyizeho umunsi w’imperuka,kugirango izice abantu bose bakora ibyo itubuza.Byisomere muli Ibyakozwe 17:31 na Yeremiya 25:33.Abantu basuzugura imana,Bible ivuga ko bameze nk’inyamaswa zitagira ubwenge,ziba zitegereje kubagwa (2 Petero 2:12).


text:
Bimwe mu byaranze uyu munsi mu mateka
1928 : Havutse Ernesto Che Guevara, impirimbanyi y’impinduramatwara. Ntiyaraniraga husa impinduka mu gihugu cye, ahubwo n’ahandi hose yiyambazwaga mu rugamba rwo kwigobotora, ntiyatindiganyaga kubagoboka. Che Guevara azwi cyane mu ntambara yarwananyemo igihe kitari gito na Fidel Castro.
14/06/0323 ( Mbere y’ivuka rya Yezu) : Hatabarutse Alexandre Le Grand / Alexander the Great, aguye i Babiloni. Yari Umwami w’Abami w’Abagiriki, akaba umwe mu bantu bacye cyane bihaye gahunda yo kwigarurira isi kandi bakayigeraho. Bamwe mu banditsi bavuga ko yaba yaratabarutse kuwa 13 Kamena.
Itegeko ribuza kororoka abafite inenge n’uburwayi buhererekanywaManual word wrap
14/06/1933 : Leta y’u Budage yashyizeho itegeko ribuza kororoka kw’abantu bafite uburwayi bibasha guhererekanywa mu rubyaro (maladies héréditaires). Iryo tegeko ryagenaga ko abantu bose bagaragaweho iki kibazo bagomba kubuzwa ububasha bwo gusama no gutera inda (stérilisation), bigakorwa mu buhanga bwa kiganga. Iri tegeko « Gesetz zur Verhinderung der Nachkommenschaft für Menschen mit Erbkrankheiten” ryanakoreshejwe ku banyarugomo rukomeye, abicanyi, abanyabyaha ruharwa, abasinzi ba cyane n’abanywi b’ibiyobyabwenge).
Ibi byose byakorwaga hagamijwe ko Abadage bose bagomba kuvuka batagaragaraho umuze no kurwaragurika, kandi bakazasigara ari bwo bwoko bwonyine bw’ibihangange mu biremwa muntu. Gusa batinyaga abayahudi, kuko nabo babakekagamo ububasha butari ubusanzwe.
1940 : Nibwo u Budage bwafunguye ku mugaragaro inkambi ya Auschwitz, yahotorerwagamo Abayahudi, n’abo bahuje imyumvire. Uyu munsi ni nabwo Ingabo z’u Budage zigaruriye u Bufaransa, muri gahunda ya Hitler yo kwigarurira isi yose, ahereye ku bihugu by’ibihangange.
1972: I New York, indege McDonnell Douglas DC-8 y’Abayapani yahagiriye impanuka, ihitana abantu 82 harokoka batatu.
1991: Nyuma y’imyaka isaga 600 ikirunga Pinatubo cyo muri Philippines gisinziriye cyaratunguranye, mu kuruka kwacyo hihitana abantu 300. Nyamara abahanga mu bumenyi bw’ibirunga bemezaga ko ari kimwe mu birunga byazimye burundu. Kuba kitarahitanye benshi, byatewe n’uko kidaturiwe, ku mpamvu z’uko abaturage ba Philippines batagishira amakenga, nka hamwe mu haruhukira imyuka y’abapfuye (abazimu).
1999: Nibwo Thabo Mbeki yatorewe kuba Perezida wa Afurika y’Epfo.


text:
Ubwo yari mu kiganiro nyunguranabitekerezo ku isano iri hagati ya politiki y’ubuhinzi mu Rwanda n’ingamba z’iterambere ry’ubuhinzi (PSTA4) kuri uyu wa 14 Ugushyingo 2017, Minisitiri w’Ubuhinzi n’Ubworozi, Dr Gerardine Mukeshimana yavuze ko ibikorwa biteganyijwe gukorwa mu gihe cy’imyaka irindwi bizahanga akazi ku bantu benshi.
Yagize ati “ Twarebye imirimo yaboneka turamutse tubikoze uko tubiteganya mu buhinzi bw’ibanze hahangwa imirimo isaga ibihumbi 22 naho mu gutunganya umusaruro ukomoka ku buhinzi hagahangwa igera ku bihumbi 38, hanyuma wajya no mu mahoteli n’ahandi hose ubuhinzi bugenda bugira uruhare hagahangwa igera ku bihumbi 118.”
Kugeza ubu ubuhinzi mu Rwanda bwongera 30% ku musaruro mbumbe w’igihugu kandi abagera kuri 70% batunzwe nabwo nk’uko Ikigo cy’Igihugu cy’Ibarurishamibare kibitangaza.
Ingamba z’iterambere ry’ubuhinzi za gatatu (PSTA3) zatangiye kuva 2013 – 2018, ryakuye ubuhinzi ku rwego rwo guhingira kurya gusa abahinzi batangira gutekereza uburyo bwo guhingira amasoko, no kubyaza umusaruro ibikorwa by’ubuhinzi.
Ingamba z’iterambere ry’ubuhinzi za kane (PSTA4), zigamije gufata ubuhinzi bukabyara ubukire ku babukora.
Muri yo myaka, biteganyijwe ko hazacibwa amaterase y’indinganire kuri hegitari 142,500 zivuye ku 110,905 zari zataciwe mu myaka itandatu ishize, hakazanuhirwa imyaka ku buso bungana na hegitari 102,284 zivuye kuri hegitari 48,508.
Iyo gahunda iteganya gukora impinduka mu bagore bakora ubuhinzi aho kugeza ubu 66% baba mu byaro bakora ubuhinzi ugereranyije n’abagabo bangana na 43%, ibyo byiyongeraho kuba abagore bagera 24% muri abo baguma mu bukene ugereranyije n’abagabo bari kuri 19%.
Biteganyijwe kandi ko abagore bazafashwa mu guhabwa imashini bazajya bakoresha mu kuhira imyaka yabo, bazahabwa imfashanyo zigamije kubaka ubushobozi bwabo, hakazibandwa kuri ba rwiyemezamirimo mu buhinzi.
Perezida w’Inteko Ishinga Amategeko, Umutwe w’Abadepite, Donatille Mukabalisa, yavuze ko u Rwanda rufite icyerekezo cyo kuzaba mu 2020 ruzaba rubarirwa mu bihugu bifite ubukungu buciriritse, asaba Abanyarwanda kumva ko hari ibyo basabwa gukora kugira ngo icyo cyerekezo kigerweho.
Yagize ati “ Hari byinshi dusabwa gukora birimo ubuhinzi bw’umwuga, tugahindura ubuhinzi bwacu bukava ku bwa gakondo bwo gushaka amaramuko bukaba ubuhinzi bw’ubucuruzi buha akazi abantu benshi by’umwihariko ku rubyiruko no ku bagore kuko ari byo bizatuma dushobora kwihaza mu biribwa no gusagurira amasoko.”
Biteganyijwe ko mu gihe gahunda ziteganyijwe zashyirwa mu bikorwa, ubukene mu Rwanda buzava kuri 39.1% bukagera kuri 15% mu 2024, mu gihe ubuhinzi buzazamukaho 10%, ibiribwa biboneka ku munsi bikaziyongera.


text:
Murwego rwo gukangurira Abaturage kurushaho kwita kumutekano no kugira isuku ,kuwa 06/04/2017 ;Guverineri w’Intara y’Amajyaruguru bwana MUSABYIMANA J Claude yasuye Abaturage b’Imirenge ya Bungwe na Gatebe .Mw’ijambo Guverineri yagejeje kubaturage benshi bari baje kumwakira .Yababwiye ko aribwo bwambere abasuye ,arikoko kuva atangiye kuyobora Intara y’Amajyaruguru yumvise afite igitekerezo cyo kuza kubasura mbere nambere kugira ngo abakaganira kubintu 2 by’ingenzi ,Umutekano n’isuku.Kandi ngo Abaturage bose amaze gusura mubyo baganiriye umutekano n’isuku nibyo byaje kw’isonga.
Yavuze ko mu ntara y’amajyaruguru iyo bavuze umutekano muke buri wese ahita yumva inzoga yitwa kanyanga ifatwa nk’ikiyobyabwenge kiza kumwanya wambere mu Rwanda aho kigera mu Ntara zose giturutse mu Ntara y’eAmajyaruguru cyane kinyujijwe mu Mirenge ihana imbibi n’igihugu cya Uganda;Ngo Bumgwe na Gatebe bakaza kw’isonga mu Ntara y’Amajyaruguru.
Guverineri w’Intara y’Amajyaruguru yasobanuriye abaturage ko umuntu wanyoye kanyanga aba yabaye icyihebe kuburyo ntacyaha atinya kijyanye no guhungabanya umutekano harimo ;kwica ;kwiba ;gufata abana n’abagore ku ngufu……….ibyo akaba ari bimwe Intara y’Amajyaruguru yiyemeje kurwanya kugeza ubwo birandutse burundu.Umwanda nawo mu ntara y’amajyaruguru urasaba ingufu zidasanzwe kugira ngo ucike .Buri wese yasabwe kugira isuku kumubiri ,kumyambaro ,aho arara ibikoresho byo murugo no kugira ubwiherero bwujuje ibyangombwa .Ikindi Guverineri yasabye nu kurwanya ubuharike nubwo ahenshi baburwanije kuburyo bugaragara.
SIMBANKABO Thomas/PRO


text:
Princess Priscillah akunzwe mu Rwanda mu ndirimbo ziganjemo izo yaririmbye ageze muri Amerika nka ‘Icyo Mbarusha’, ‘Nka Paradizo’ na ‘Ntacyadutanya yafatanyije na The Ben’.
Yabwiye IGIHE ko amaze iminsi atunganya indirimbo zizasohoka kuri album ye ya mbere atarabonera izina ndetse ko imishinga imwe agiye kuyishyira hanze ikurikiranye. Yizeye ko nayishyira hanze izamufasha kwagura umuziki we ukamenyakana no mu bihugu bitariu u Rwanda.
Ati “Ni album nashyizemo imbaraga nyinshi, ndifuza ko yamfasha kumenyekana ku rundi rwego. Gahunda mfite ni ugukora indirimbo ziganjemo iz’Icyongereza, nibyo mbona bizamfasha kugera kugera aho nifuza.”
Yongeyeho ati “Ni gahunda mfite, album izagaragaraho indirimbo ziri mu Cyongereza mu rwego rwo kurenza imipaka umuziki wanjye n’umuziki nyarwanda muri rusange. Nzakora ibitaramo mu rwego rwo kuyimurika nirangira, n’icyo mu Rwanda kirimo ntakabuza.”
Priscillah yavuze ko atahita atangaza igihe ndakuka azazira mu Rwanda gukora iki gitaramo kuko akinoza neza indirimbo icumi zigomba kuzagaragara kuri album ye ya mbere.
Uyu mukobwa agiye gusohora indirimbo yise ‘Na na na’, igizwe n’amagambo yiganjemo ayo mu rurimi rw’Icyongereza ndetse niyo ya mbere mu zigize album ye igiye kujya hanze ikoze muri ubu buryo. Yari aherutse gutangaza ko azasohora iyitwa ‘Warandemewe’ nayo yamaze gutunganywa.
Ati “Nyuma yo kwicara n’itsinda ryanjye twasanze iyitwa ‘Na na na’ byaba byiza isohoka mbere bitewe n’uburyo ikozemo n’igihe tugezemo cya summer [Icyi]. Iyi ndirimbo kandi izaba ahanini yiganjye mu rurimi rw’Icyongereza, nayo iri kuri album yanjye. Abafana bayitegereze nzayisohora bidatinze.’
Princess Priscillah yerekeje muri Leta Zunze Ubumwe za Amerika ku itariki ya 6 Kanama 2013 aho yagiye gukomereza amasomo ye ya kaminuza. Atuye muri Leta ya California ari naho yiga ibijyanye na International Relations.


text:
Rusizi: Abaturage barifuza ko bagira uruhare mubibakorerwa
Nyuma y’aho Leta y’ URwanda yagiye ishyiraho inzego zitandukanye hagamijwe kunoza imiyoborere myiza ibereye abaturage kuva habaho amakomine kugeza magingo aya hariho uturere, abaturage bo mu karere More...
Nyamasheke: Abayobozi basabwe kujya mu mahugurwa y’imiyoborere
Mu gihe ukwezi kwahariwe imiyoborere mu Rwanda hose kuzasozwa ku itariki ya 24 Ukwakira 2014, umuyobozi w’akarere ka Nyamasheke avuga ko hakiri intambwe ndende kugira ngo ibibazo by’abaturage bibashe More...
Shyira: Umusaza Mujyarugamba yabayeho ku ngoma ya Musinga ariko nta yindi arabona yita ku baturage neza nka Leta y’ubumwe
Kuva ku ngoma ya Musinga ariho, umusaza Mujyarugamba Filipo wavutse mu mwaka w’1936, wo mu murenge wa Shyira mu karere ka Nyabihu,avuga ko yabonye ingoma nyinshi,ariko nta ngoma yigeze yita ku baturage More...
Rulindo: abayobozi barafatanya n’abaturage gukemura ibibazo
Mu kwezi kwahariwe gahunda zijyanye n’imiyoborere myiza mu karere ka Rulindo, abayobozi batandukanyebakomeje kwegera abaturage no gufatanyiriza hamwe gukemura ibibazo bibugarije. Ni muri urwo rwego taliki More...
Burera: Ubuyobozi bw’akarere burasabwa kujya buhemba abakoze neza atari mu mihigo gusa
Guverineri w’intara y’amajyaruguru, Bosenibamwe Aimé, asaba ubuyobozi bw’akarere ka Burera kujya buhemba abantu bo muri ako karere baba barakoze ibintu by’indashyikirwa mu kwimakaza More...
Gisagara: Imiyoborere myiza ni urugendo rugikomeza
Abatuye akarere ka Gisagara baratangaza ko imiyoborere myiza bayibona muri gahunda zinyuranye zibagenewe bagezwaho n’ubuyobozi ariko kandi bakavuga ko hakirimo urugendo kuko hari n’ibyo bifuza kugeraho More...
Gatsibo: Bemeza ko imiyoborere myiza yatumye bagera ku iterambere
Habarurema Isaie Umuyobozi w’akarere ka Gatsibo wungirije ushinzwe ubukungu n’iterambere Muri uku kwezi kwahariwe imiyoborere myiza abaturage bo mu karere ka Gatsibo, baratangaza ko inama bagiye bagirwa More...
Busogo – Basanga kuba umunyarwanda atari ugutunga indangamuntu gusa
Bamwe mu batuye umurenge wa Busogo mu karere ka Musanze, baravuga ko kuba umunyarwanda birenze kuba ufite indangamuntu y’u Rwanda, ahubwo akaba ari umuntu wimakaza indangagaciro z’ubunyarwanda. Ibi More...
Ruhango District to participate in good governance evaluation
Starting with June 2013, executive secretaries of the cells in every part of the country will be under evaluation. The evaluation will be about good governance and good service providers among Cell leaders and those More...
KARONGI: Imiyoborere myiza igomba guhera mu ngo – Umuyobozi w’akarere Kayumba B
Umuyobozi w’akarere ka Karongi Kayumba B, ari kumwe n’abagize komisiyo ishinzwe ubuyobozi, politike n’amategeko muri Njyanama y’akarere Asoza ukwezi kwahariwe imiyoborere myiza, umuyobozi More...


text:
Kuva mu mwaka wa 2009 ishuri ryo kudoda no gufuma rya Tubahumurize ryatangira ryigisha abanyeshuri bagera kuri makumyabiri buri mwaka umwuga wo kudoda, gufuma, no kudoda ibyiyoroswa (quilting).
Amasomo yose atangwa ku buntu. Abanyeshuri bo muri Tubahumurize bahabwa ifunguro ryo kumanywa kuko benshi muri bo baba badafite ubushobozi bwo kwigurira icyo kurya, hari n’abiririrwa iryo funguro bahabwa ku ishuri badafite ubushobozi bwo kubona irindi. Uretse kwiga umwuga wo kudoda, abanyeshuri banahabwa amasomo ajyanye n’ubuzima bw’imyororokere, gucunga umutungo, kwihangira imirimo no kwiteza imbere.
Mu myaka yashize abakorerabushake bo muri Tubahumurize bagiye batanga andi masomo ajyanye n’ubugeni, indimi (icyongereza) ndetse no kuririmba. Uretse amasomo, abanyeshuri banahabwa ubujyanama mu ihungabana.
Kugeza ubu abakobwa barenga 100 nibo bamaze kwigishwa na Association Tubahumurize.
Abanyeshuri
Abanyeshuri hafi ya bose ni abana babyawe cyangwa barerwa n’abanyamuryango ba Association Tubahumurize. Abandi ni abana b’impfubyi baturuka mu karere ka Kicukiro Association Tubahumurize iherereyemo. Bamwe muri bo bapfushije ababyeyi bombi abandi bafite umubyeyi umwe ariko bose baba mu buzima bukomeye.
Abanyeshuri bari mu kigero cy’imyaka 16 kugera kuri 25, bafite icyiciro cy’amashuri abanza. Ntibagize amahirwe yo gukomeza amashuri yabo kubera ikibazo cy’amikoro cyangwa ibindi bibazo bahuye nabyo. Ishuri ry’imyuga ribaha amahirwe yo kugira umwuga bamenya ukabafasha kwibeshaho.
Akamaro
Buri mwaka bamwe mu banyeshuri barangije amasomo yo gufuma no kudoda binjira mu ishyirahamwe rya Tubahumurize abandi bagahitamo kujya kwikorera ku ma centre y’ubucuruzi hirya no hino mu Rwanda.
Hari na bamwe mu banyeshuri babashije gusubira mu mashuri asanzwe barangiza ayisumbuye.
Kuri ubu abanyeshuri bose barangije bafite imirimo ibabyarira inyungu kubera ubumenyi bakuye mu ishuri ry’imyuga rya Tubahumurize.
Haramutse habonetse ubundi bushobozi Tubahumurize yajya ifasha abanyeshuri barangije kwiga ikabagurira imashini zo kudoda kugirango batangire nabo biteze imbere.


text:
INGINGO Z’INGENZI Z’URWANDIKO RWA ISIMWE Fabrice RUSABA GUHINDURA AMAZINA
Uwitwa, ISHIMWE Fabrice mwene KARANGWA Martin na MUKADATA Speciose utuye mu Mudugudu wa Kangondo ,Akagari ka Nyarutarama,Umurenge wa Remera,Akarere ka Gasabo mu Mujyi wa Kigali;
Yasabye uburenganzira bwo kongera izina Martin mu mazina asanganywe,ISHIMWE Fabrice akitwa ISHIMWE Martin Fabrice mu Irangamimerere;
Impamvu atanga ni uko izina Martin ari izina rya se yiyise ku buryo butemewe n’amategeko kugira ngo yuzuze ibyasabwaga ngo abone uko yiga muri Kenya.
Akaba asaba kwemererwa binyuze mu nzira zemewe n’ amategeko,kongera izina Martin mu mazina asanganywe ISHIMWE Fabrice bityo akitwa ISHIMWE Martin Fabrice mu gitabo cy’Irangamimerere kirimo Inyandiko ye y’ivuka.


text:
“Wa munyabute we, sanga ikimonyo, Witegereze uko kigenza kandi ugire ubwenge. Ntikigira umutware cyangwa igisonga cyangwa shebuja, Ariko gihunika ibiryo byacyo mu cyi, Kandi mu isarura kikishakira ibigitunga. Uzasinzira ugeze ryari, wa munyabute we? Uzakanguka ryari? Uti: Henga nsinzire gato, nihweture kanzinya, Kandi nipfunyapfunye nsinzire. Nuko ubukene buzakugeraho nk’umwambuzi, N’ubutindi bugutere nk’ingabo.” Imigani 6:6-11
Ubwenge, umwete no gucungura igihe ntibisigana. Ubugoryi, uburangare no kuryamira ni yo ntego y’abadateganya akazaza ejo. Iyo uryamiriye uba uri kwitoza kuvunisha abandi no kubanyunyuza. Ubumuga mu bwenge no mu mubiri bukunda kuzahaza abamara igihe baryamye, bakabyutswa no kuzerera bagacyurwa no kurya. Kugenda ntacyo ugiye gukora, gutinda kuri telefone utari kuyikoreraho akazi kinjiza ni ugusazisha ubwonko bushinzwe gutunganya. Uruzi iyaba byakeneshaga gusa ntibikore ku by’umwuka!
“Nzarimirana w’umunyabute ntiyihingira atinya imbeho, Ni cyo gituma mu isarura azasabiriza kandi ntagire icyo abona.” Imigani 20:4
“Inyanda ishyira ukuboko ku mbehe, Ariko ntiyitamike.” 19:24
“Ntibishoboka ko twakizwa turi abanenganenzi n’imburamukoro. Ntawihannye by’ukuri ngo abeho imibereho y’imburamuro atabereye abandi inyunganizi. Ntibishoboka ko tujyanwa mu ijuru dufite imibereho nk’iyo. Nta munebwe uzakandagirayo. Niba tudahirimbanira gushaka uburenganzira butwinjiza mu bwami bw’Imana, niba tudakorana umwete ngo tumenye ibikubiye mu mategeko yabwo, nta mwanya tubufitemo. Abantu bose banga gukorana n’Imana ku isi, ntibashobora gukorana na yo mu ijuru. Kubajyana yo byaba ari ukwica umutekano waho.” COL 280.
“Bene data nkunda: kuwa 25 Ukwakira, 1868, neretswe ko abavuga bose ko bahamagariwe kwigisha ukuri badafite ubushobozi bwo gusohoza uwo murimo wera. Kuri benshi hari intera ndende hagati yabo n’imigambi y’Imana. Benshi ni abanebwe ku birebana n’ubu buzima, maze ugasanga n’imibereho yabo y’iby’Iyobokamana yarafashwe n’ubwo bunebwe. Umuntu wese utazi gukorana gushinyiriza kandi ntabe azi kwita ku byo muri ubu buzima n’imirimo y’ubucuruzi, izo ntege nke mu by’ubu buzima zizanamukurikirana mu by’umwuka.” 2T 498.
“Abasore nibajya ku murimo nubwo bazahurirayo n’ingorane nyinshi nibaharanire kugera ku ntsinzi, he kugira ugira igitekerezo cyo guta umurimo ngo ahungire ku wundi, maze umurimo yatangiye awuharire abageze mu zabukuru kandi bamurusha inararibonye. Uko abasore bacu bazahangana n’ibirushya byo mu murimo, si igitangaza ko bakora amakosa; ariko nibakomeza kujya mbere bashinyirije gutsindwa kwabo bizabahindukira intsinzi.” 7T 282


text:
Musenyeri Nzakamwita yanze kwitura inabi abamwiciye yubakira imiryango isaga 2000
Umushumba wa Diyosezi ya Byumba Musenyeri Nzakamwita Sereveliyani avuga ko nubwo abaturage bo mu murenge wa Kiyombe mu karere ka Nyagatare bamwiciye abo mu muryango we yabababariye ndetse akabereka urukundo yubakira imiryango 47 yo muri ako gace itari yishoboye.
Usibye iyo miryango 47 yo mu murenge wa Kiyombe mu karere ka Nyagatare yubakiye mu myaka y’1997 n’1998, muri rusange imiryango yo muri Diyosezi ya Byumba yubakiwe, Musenyeri Nzakamwita abigizemo uruhare, isaga ibihumbi bibiri.
Iyo miryango na yo ishima umutima mwiza Musenyeri Nzakamwita yaberetse kuko yabahaye urugero rwiza rwo kubabarirana no kwiyunga bya nyabyo.
Amwe mu mazu yubakiwe abo baturage aherereye mu Kagari ka Karujumba mu Murenge wa Kiyombe mu karere ka Nyagatare. Ni igikorwa abo baturage bafashe nk’igitangaza kuko batiyumvishaga uburyo uwarokotse Jenoside yakorewe Abatutsi yakubakira abo mu miryango yamwiciye abe.
Umwe mu bavuga ibyo ni uwitwa Nyirahabimana Verena utuye mu mudugudu wa Mushesha mu kagari ka Karujumba.
Ati "twari tuzi ngo ntabwo yashobora kutwubakira ariko yaratwubakiye tumera neza ntitwanyagirwa, twaramushimiye cyane yarakoze. Mugende mumubwire ngo warakoze rwose! Imana izamurinde."
Nsengimana William, umuyobozi w’umudugudu wa Mushesha mu Kagari ka Karujumba mu Murenge wa Kiyombe ni undi wo muri abo bubakiwe.
Ati "tumaze guhunguka, hari ibintu byahindutse pe! atureba nk’abavandimwe. Abantu bose twari muri za burende yahise atwubakira amazu pe! Nyine hari abantu bavugaga bati ese koko abantu bakwicira umuntu noneho akagira icyo akora? Ariko yaradufashije pe!"
Mu bandi umuryango wa Nzakamwita wafashije harimo umwana w’uwari Konseye (Conseiller) Karemera wayoboraga Segiteri Kabare wagize n’uruhare mu kwica abo mu muryango wa Musenyeri Nzakamwita ariko ntibabyitaho bishyurira amashuri uwo mwana wa Karemera.
Mu bamwiciye hari abagifite umutima mubi
Nubwo atahisemo kubitura inabi bamugiriye, muri iyo miryango hari abakigaragaza umutima mubi aho bakora ibisa no gushinyagurira urwibutso rushyinguyemo abantu batatu bo mu muryango we nk’uko bisobanurwa na Kamegeri Francois ukora isuku kuri urwo rwibutso.
Ati "Nubwo ni uko tuhareberera buri gihe, bari bamanitse amafoto hano ku rwibutso, noneho hari abantu baje barahasenya ayo mafoto bayakuraho sinzi aho bayajugunye turashakisha turaheba. Hashize nk’umwaka n’igice.”
Kamegeri avuga ko muri abo bagifite ingengabitekerezo ndetse bashatse kuza gusenya urwibutso harimo babiri bafashwe barafungwa barezwe n’abaturanyi babo.
Musenyeri Nzakamwita avuga ko yatunguwe no kubona hari abashatse kwangiza urwo rwibutso.
Ati "Biriya nanjye byarankanze ndetse nshaka kubarakarira ariko baje kumbwira ko ari ibirara byabikoze ntawe bigishije inama, ni ibintu by’ibirara byabikoze ntabwo ari abantu bazima. Bariya ni ukubasengera, buriya abantu bakigendera mu bintu by’amoko n’inzangano bariya ni abarwayi ni abo gusabirwa, ni abo kuvuzwa. Naho abandi ndabona ingufu Leta ishyiramo, ingufu natwe ubwacu dushyiramo zigenda zubaka."
Ndungutse Felicien, uyobora akagari ka Karujumba abubakiwe na Musenyeri batuyemo ari na ho haherereye urwo rwibutso rushyinguyemo batatu bo mu muryango we bishwe na we yemeza ko hari abagifite ingengabitekerezo ya Jenoside gusa mu mwaka n’igice amaze ahayobora ibyo bikorwa byo kwangiza urwibutso bikaba byarahagaze. Gusa ngo nk’abayobozi ntibicaye ubusa.
Ati "kwigisha ni uguhozaho turakomeje kugira ngo twubake u Rwanda twifuza nk’uko Nyakubahwa perezida wa Repubulika abyifuza. Ntabwo twicaye, ntabwo turyamye, turashaka kugira ngo Abanyarwanda babane neza kurushaho."
Musenyeri Nzakamwita Sereveliyani uyobora Diyosezi ya Byumba ni umwe mu barinzi b’igihango 17 bashimiwe muri 2015 n’Umuryango Unity Club ndetse na Komisiyo y’igihugu y’Ubumwe n’Ubwiyunge kubera uruhare yagize mu kubanisha Abanyarwanda nyuma ya Jenoside yakorewe Abatutsi.
Dukurikire ukanda kuri Like
Ibitekerezo ( 1 )
Uyu musaza wacu rwose turamwemera ni inyangamugayo kandi akagirira buri wese urukundo!Imana imuhe umugisha rwose!


text:
Ngoma: Intore ziri kurugerero zashoje icyiciro cya mbere cy’ urugerero, zasabwe kuba bandebereho
Intore ziri kurugerero mu murenge wa Murama ho mu karere ka Ngoma ubwo zasozaga icyiciro cya mbere cy’ urugerero zizamaramo amezi atandatu, zasabwe ko ubutore batojwe bwabaranga kandi bakabutoza n’abandi.
Umutoza w’intore mukuru akaba n’umukozi mu karere ka Ngoma ushinzwe ibikorwa by’ intore ziri kurugerero, Mukandera Ephigenie, yibukije izi ntore ko ibikorwa bakora ari ibikorwa by’ubwitange kandi ko intego y’ urugerero ari ukurema umunyarwanda nyawe.
Abwira izi ntore ziri kurugerero yagize ati â€Intego y’ urugerero ni ukurera cyangwa kurema umunyarwanda wihesha agaciro kandi ufite umuco. Niyo mpamvu mwe mwabitojwe byabaye ngombwa ko mujya kurugerero kugirango mubyigishe abaturage.†Izi ntore zemeza ko nazo zibona zaratanze umusaruro mwiza zari zitezweho, zikaba zahawe certificate kuko zakoze imirimo itandukanye irimo kubaka uturima tw’igikoni,kuvugurura inzu z’abatishoboye n’ibindi.
Niyitegeka Phelicien umwe muri izi ntore wafashije ishuri ritari rifite umwarimu w’isomo ry’ubugenge (physics) yagize atiâ€Intore kuko itaba ikibazo ahubwo iba igisubizo yishakira inzira nanjye naraje mba igisubizo kuri uyu mwarimu wari wabuze mpakorera urugerero kandi abanyeshuri bumva iri somo neza.â€
Abaturage bari bateraniye muri iki gikorwa bashimye izi ntore bavuga ko zabafashije cyane kandi ko zababereye intangarugero mu gukora ibikorwa bibafitiye akamaro no kubahiriza gahunda za leta.
Ngabonziza Theobar umwe mu bubakiwe akarima k’ igikoni ashima iki gikorwa agira  ati â€Aba bana ibintu badukoreye ni byiza cyane, cyane cyane uturima tw’igikoni kuko abenshi ntabwo twatugiraga ariko batubereye imbarutso rwose ubu umuntu yatangiye kurya imboga, ni ubuzima bwiza.â€
Intore ziri kurugerero zigizwe n’ abanyeshuri barangije amashuri yisumbuye mu mwaka ushize.
Izi ntore zasabwe kuzakomeza kurangwa n’ibikorwa by’ intangarugero no kuzakomeza icyiciro cya kabiri cy’ urugerero mu murava n’imbaraga n’ubwitange.


text:
KARONGI: Urubyiruko rwafatanyije n’abayobozi kubumba amatafari 1602 yo kubakira abatishoboye
Igikorwa cyo kubumba amatafari 1602 yo kubakira abatishoboye bo mu murenge wa Rubengera akarere ka Karongi, cyabereye mu kagari ka Ruragwe mu mudugudu wa Nyagahinga, ahabereye umuganda rusange usoza ukwezi n’umwaka wa 2013 ari nabwo hasojwe ukwezi kwahariwe umuganda mu gihugu hose.
Nyuma y’umuganda abaturage bakoranye inama n’abayobozi, baganira kuri gahunda ya ‘Ndi Umunyarwanda’ ikiganiro cyatanzwe na Major Emmanuel NSHIMIYIMANA wavuze ko iyo gahunda igomba guyishyirwamo imbaraga kuko igamije kugeza ku banyarwanda ejo hazaza heza.
IP wa Police ya Karongi, Jean Baptiste Rutebuka nawe yatanze ikiganiro ku ihohoterwa rishingiye ku gitsina, asaba abaturage kwirinda kunywa ibiyobyabwenge bakanatunga agatoki aho biri kuko ahanini na byo biri mu by’ingenzi biteza ibibazo umutekano muke n’ihohoterwa rishingiye ku gitsina.
Mu murenge wa Rubengera abantu basaga 30 bari batuye mu manegeka, ariko kugeza ubu hamaze kubakirwa abarenga 20 batujwe mu mudugudu wa Nyagahinga.


text:
Duhe ibitekerezo
Murakoze
mardi 26 avril 2011
Inzira 43 wakwerekamo umukobwa ko umukunda
Twagiye:
1. Mufate neza mu buryo bwose bugushobokeye
2. Fata umwanya uhagije wo kumuvugisha
3. Musangize amwe mu mabanga y’ubuzima bwawe
4. Niba muri kumwe ukabona asa n’ufite imbeho, igomwe umuhe umupira cyangwa furari wambaye, umwereke ko adashobora kubaho nabi igihe cyose akigufite.
5. Musome kenshi igihe muri kumwe neza kandi gahoro.
Ese ibi byose usanzwe ubyubahiriza?dukomeze…
6. Muhobere igihe umukumbuye cyangwa ushaka kumwereka ko ari uw’agaciro, burya hari udukorwa duto tuvuga kurusha amagambo.
7. Mufate mu ntoki umureba mu maso.
8. Sekana nawe kandi umufashe kugira ibihe byiza bitewe n’ibyo akunda
9. Rimwe na rimwe, nta yindi mpamvu ibiteye, jya umutumira ahantu atari asanzwe azi, umwereke ibintu bishya atari asanzwe abona kenshi kuko iyo umuhoza mu bintu bimwe bigera aho bikamurambira
10. Jya umutumira igihe uri kumwe n’inshuti zawe. Erega arifuza kukugirira icyizere no kwisanzura mu nshuti zawe ndetse no kubona ko nazo zimwishimiye.
Wirambirwa biracyaza komeza usome, Ntiwifuza se kumenya ibyo wakora ngo ushimishe umukobwa w’inshuti yawe??
11. Kenshi jya ukunda kumufotora no kwifotozanya nawe kuko abakobwa burya bakunda amafoto cyane, cyangwa umukorere CD iriho amafoto yanyu, aho ushobora no kuyaherekezanya uturirimbo tw’urukundo uziko akunda, cyangwa dufite icyo tubibutsa mwembi.
12. Rimwe na rimwe, jya ugirana nawe gahunda zindi zitari iz’ urukundo, mushobora nko gukorana imishinga ibyara inyungu, gukora nk’igikorwa cyo kujya gusura abarwayi kwa muganga nko ku cyumweru, kujya gutemberera ahantu nko mu giturage mwabaga kera, n’ibindi
13. Nakubwira ko agukunda, jya ubimusubirishamo kenshi, umwereke ko kuba yaraguhaye urukundo ari ikintu uha agaciro gakomeye mu buzima bwawe!
14. Niba muri kumwe n’inshuti ze zikamwereka cyangwa zikamubwira ko zimukunda cyangwa ko zimwitayeho kukurusha, jya ubihakana umuhobera cyane umwiyegereza, umubwire ko urukundo umufitiye nta n’uwabasha kurupima, ibi bituma yumva akunzwe cyane kandi bimurinda kumva ko hari undi muntu n’umwe yakurutisha mu buzima bwe.
Ese hari ufite umuntu wahariye umutima wawe? Nonese ubimwereka ute?
15. Buri gihe niyo byanaba buri kanya yewe, jya umuhobera cyane umwiyegereze, ubundi umwongorere ko umukunda.
16. Jya umusoma mu gihe we atari abyiteguye
17. Atari abyiteguye nabwo jya umuhobera umuturutse mu mugongo, urebe uburyo abyakira.
18. Jya umubwira ko ari mwiza ahebuje, gusa ntukamubwire ko ari segisi (sexy). Abasore benshi bajya bakora aya makosa, gusa hano nakubwira ko umukobwa aba yifuza kumva ko ari mwiza imbere y’umukunzi we kurusha kumubwira ko ari segisi.
19. Jya umubwira uburyo umwiyumvamo kandi utamubeshye.
Gusa kuri iki cya 19, jya ubimubwira kandi koko umwereka ko ibyo umubwiye ariko ubibona, jya ubimwereka koko nta buryarya burimo, sibyo se ntumukunda?
20. Nimuba murimo kugendana jya umutanga imbere umufungurire imiryango, umuherekeze ku modoka ye niba ayifite, ubanze umufungurire umuryango, nimuba mugiye kumeza ubanze umuhereze isahani ye, nibinashoboka unamushyirireho ibiryo, erega bishimisha cyane abakobwa kandi nawe ndatekereza ko nta gihombo kirimo kugaragaza iyo mico myiza (kuba gentleman)
21. Mubwire ko asobanuye byose kuri wowe kandi mu kubivuga jya ubivuga koko ubikuye ku mutima, unamureba mu maso.
22. Niba ubona ko atameze neza, hari ikitagenda, ukabona adashaka kubivugaho, jya umubwira ko uhari, umuhobere cyane, umwiyegereze kandi umubwire ko igihe cyose akeneye urutugu rwo kwegamaho no kuririraho uhari, unamubwire ko nta kibazo kuba atabikubwiye, ko ariko igihe cyose yumva abohotse kubikubwiraho, uzaba uhari kandi witeguye kumwumva no kumufasha! Si byiza guhita uhutiraho no kumubaza cyane kuko hari igihe biba bigoye guhita agira icyo akubwira muri ako kanya nawe atarabyakira neza
23. Jya utuma yumva akunzwe, icyo byagusaba cyose
24. Jya umusoma imbere y’abandi bakobwa, baba ari inshuti ze cyangwa izawe, bituma agira icyizere ko umukunda kandi bigutera ishema, ukaba udashobora no kumuca inyuma.
25. Ntukigere na rimwe umubeshya kabone n’iyo waba ubona bigoye kumubwiza ukuri ku kintu runaka, kuko iyo amenye ko umubeshye n’iyo kaba ari akantu gato, arababara kandi akagutakariza icyizere.
26. Ntukamuce inyuma kuko bariya bandi nta kintu na kimwe bamurusha, iyaba byari ibyo ntiyari kuba ari we wahisemo
27. Jya umujyana ahantu hose yifuza kujya, nawe arakuzi azi n’ubushobozi bwawe humura ntazakugora, ariko rero nawe jya ugerageza kumushimisha.
28. Jya umwandikira ubutumwa bugufi, unamuhamagare buri gitondo umubaza uko yaramutse n’uko ijoro rye ryari rimeze, kandi buri gihe jya umubwira utujambo twiza. Mwaba muri kumwe cyangwa mutari kumwe, ugerageze kumenya gahunda ze zose; niba yariye, niba yabashije kuruhuka, ese amasomo/ akazi biragenda, n’ibindi…
29. Jya uhamubera igihe cyose agukeneye, ndetse n’igihe atagukeneye, ibyo bizatuma abona ko igihe icyo ari cyo cyose ashobora kukwizera no kukugirira icyizere.
Ese uracyasoma? Komeza rwose kuko ibi bintu ni ingenzi cyane kandi bigufitiye akamaro; si wowe wajyaga ubyibazaho se?!
30. Jya umufata mu maboko yawe cyane igihe afite ubwoba cyangwa akonje, bimuha umutuzo cyane.
31. Nimuba muri mwenyine jya umwereka ko ushaka kumufata mu maboko yawe, umusome, umurebe mu maso nibura nk’umunota umwe cyangwa myinshi, umwereke ko nta wundi usa nawe
32. Niba muri kumwe, musome mu gahanga (ibi bizamwereka ko wifuza kumusoma urebe niba nawe ari uko.)
33. Niba mwicaye murimo kurebana agafilimi keza k’urukundo cyangwa akandi kose akunda, mushyire ukuboko ku rutugu, nawe azahita akwegamishaho umutwe bityo murebane filimi mu buryo buri romantiki.(romantique)
34. Niyo waba urakaye ute, ntugakinishe na rimwe kumubwira ngo nahite agenda, kabone n’iyo waba wikiniraga, kuko ushobora kujya kubona ukabona agiye agiye da! Niba arakaye jya umuba hafi, umufashe; niba akubabaje ntumwereke ko urakaye cyane ariko umubwire ko bitagushimishije, n’agusaba imbabazi umwumve kandi ntugakunde impaka no kubigira birebire.
Ibi byose, ubutaha nimuba muri kumwe ntuzabyibagirwe, kuko bibazanira umunezero mwembi kandi mu byukuri nta kigoye kirimo
35. Niba abantu barimo kumuvuga nabi no kumunegura, ujye uhamubera, ubabwire ko urukundo umufitiye ruruta byose kandi ko uko byaba bimeze kose ntacyakubuza kumukunda no kuhamubera
36. Nujya kumubwira ko umukunda, jya ubimubwira umureba mu maso kandi umubwira ibyo wiyumvamo!
37. Rimwe na rimwe jya umujyana hanze, nko muri jardin, ari nijoro hari ukwezi hasa neza, umuryamishe mu gituza cyawe yiyumvire uko umutima wawe utera uterera mu we, ushyire intoki zawe mu ze, ariko urimo kumwongorera utujambo tw’urukundo mu matwi nawe ahumirije amaso ye arimo kwiyumvira rya jwi akunda kandi yishimira kuruta ayandi yose!
38. Niba murimo kugendana, mufate mu ntoki kandi bigutere ishema ryo kuba yitwa uwawe
39. Niba muhuye mutari muherukanye, mwereke urukumbuzi wari umufiitiye, umuhobere mu gihe kirekire gishoboka
Sindasoza, ariko uko biri kose, Kora uko ushoboye umumenyeshe ko akunzwe kandi ko umurutisha bose,…
40. Buri joro jya umuhamagara umwifurize ijoro ryiza, n’indoto nziza
41. Jya umuhumuriza niba akuririye, kandi jya ujyana umubabaro yari afite kure ye
42. Jya umusaba ko mwatemberana mu ijoro, mufate igihe kinini mwigendagendera, mwiganirira, mwisekera, musa n’abakina,…
43. Buri gihe jya umwibutsa uburyo umukunda
6 commentaires:
Ibi bintu ni byiza cyane. uri professional bitangaje. ese abandi barabisomye? ntangajwe no kuba uwa1 mu gutanga iki gitekerezoRépondreSupprimer
Iyi nkuru nziza cyane, kuko yaba umuhungu cg umukobwa amenya uburyo yafatamo inshuti ye, urukundo rukavumera.RépondreSupprimer
nyuzwe cyane niyinkuru iranyubatse kdi iranyigishije,murakoze!RépondreSupprimer
ese ibi byose umukobwa yabikorera umuhungu?cg ni umuhungu wabikorera umukobwa?ubuse ntibigoye ku umukobwa ?RépondreSupprimer
Ce commentaire a été supprimé par l'auteur.RépondreSupprimer


text:
1.umukobwa w'inzobe
2.utari muremure cg mugufi
3.ufite akarenge gato kdi nta rwara narumwe yavuyemo nta ni myate afite
4.ufite umusatsi wa naturel mwiza
5.ufite amannyo manini amwe atetemwe agenda atangintashyo
6.ufite amenyo meza yumweru+ishyinya yumukara+kugirinyinya byo ni agahebuzo+kuba aseka neza
7.utanywinzoga kuko abakobwa banywinzoga mbangurunuka
8.ufite ukabiri gatoshye kdi kanoze apana ibiheri mumaso
9.ufite amaso manini kdi meza,akaba anareba neza
10.ukunda gusenga kdi ibyasenga abishyira mubikorwa
11.ugira isuku kdi yita kubintu
12.ufite A2 gusa kuko abakobwa biga kaminuza ndabanga ibi bitavugwa
13.kuba akundingoma azino kuzirya kuko nange nizo nemera ibindi bikaza nyuma
14.kuba afite munsi yimyaka 23,ibiro 55-65kg,uburebure160-172cm
15.ikiruta byose kuba ari "insugi"kuko nintabona insugi ntamugore nzirirwa nkenera!
16.murakoze gusoma ibiranga umukobwa muzima,kdi quality nibagiwe munyibutse kdi ushaka kunsobanuza kuki nkeneyumezutya nagutya nzamubwira!
mumbwire rero umugore uteyutya nzamubona!
1.umukobwa w'inzobe


text:
*Bibiliya na yo ibuza umubyeyi guhanisha umwana ibihano birimo ubugome,
*Perezida Kagame asanga akana kigize ikirara katsiburwa iminyafu.
Mu mahugurwa ya Komisiyo y’Igihugu y’Abana, (National Commission for children, NCC), Media High Council (MHC) n’Umuryango Mpuzamahanga wita ku bana (UNICEF) avuga ku gutara inkuru zivuga ku bana hisunzwe amahame ya kimwuga “Ethical Reporting of Children Rights” hagarutswe cyane ku kintu cyo gukubita umwana nk’igihano, aho byavuzwe ko umubyeyi adakwiye guhanisha umwana we kumukubita.
Bamwe mu babyeyi gukubita umwana babyita kurera, nyamara Komisiyo y’Igihugu ishinzwe Abana ivuga ko ibyo bita kurera ahubwo ari uguhungabanya uburenganzira bw’umwana bw’ibanze.
Komisiyo ivuga ko ababyeyi bafite uburenganzira bwo guhana abana ariko, bitabaha uburenganzira bwo kwihutira kubakubita.
Dusabimana Camarade utuye mu karere ka Kicukiro akora akazi ko gutunganya umuziki (Producer), avuga ko ubundi Bibiliya ivuga ko umubyeyi akwiriye gutoza umwana inzira nziza umwana akazarinda asaza atarayivamo.
Ati “Akenshi na kenshi inkoni ku mwana ntabwo ari nziza, gusa hari igihe biba ngombwa ko umubyeyi akangara umwana akamukubita agakoni ariko akongeraho no kumusobanurira cyane amakosa ye kugira ngo atazongera.”
Musabyimana Antoinette we utuye mu karere ka Gasabo, avuga ko gukubita atari ngombwa, ngo nta nubwo ari cyo gihano gikwiriye, kuko igihano waha umwana giherekeza n’igitsure rimwe na rimwe wabona byanze ukamuhanisha uduhano duto duto nko kumushyira mu nguni.
Ati “Umwana umuhanisha uduhano duto duto nko kumushyira mu nguni ahantu, akahava ari uko asabye imbabazi cyangwa ari wowe uje kuhamukura nabwo kandi ukamenya neza ko yamenye impamvu yahanwe.
Inkoni ntihana ingeso ivuna igufa, ababyeyi bazahindure bakoreshe buriya buryo maze barebe ko abana batabumvira kandi bakaba n’incuti zabo, aho kugira ngo umwana abone umubyeyi ahahamuke ahunge kandi yagakwiye kuza amusanganira n’urukundo rwinshi.”
Bercar Nzabagerageza ukora muri komisiyo ishinzwe Abana (NCC) nk’umuntu ushinzwe itumanaho, mu mahugurwa yavuze ko gukubita umwana atari byiza kuko hari uburyo bundi ababyeyi bashobora guhanamo abana bwatuma badatakaza umurongo w’uburere.
Ati “Hari uburyo bwo guhana umwana atari ukubahahamura, guhora ukubita umwana, ikibaye cyose ukamukubita ni ukumushyira ku nkeke, ni ukumutoteza. Si byiza rero gukubita abana.
Hari abahana abana babo babakubita insinga z’amashanyarazi, abandi babatwika ku muriro aho bamwe bibaviramo ubumuga ndetse n’abandi bagapfa, bamenye ko bihanirwa n’amategeko y’u Rwanda mu ngingo ya 218 mu gitabo cy’Amategeko hana.”
Ingingo ya 218 mu gitabo cy’Amategeko ahana ibyaha mu Rwanda ivuga ko “kubabaza umwana bikabije, umujujubya, umuha ibihano bimutesha agaciro, ahanishwa igifungo kuva ku mezi atandatu kugeza ku myaka ibiri, n’ihazabu y’amafaranga y’u Rwanda kuva ku bihumbi 100 kugeza kuri 300,000.”
Iyi ngingo ikomeza ivuga ko iyo ibi bintu bavuze biviriyemo umwana ubumuga, uwabikoze ahanishwa igifungo k’imyaka irenga itanu kugera kuri irinndwi n’ihazabu y’amafaranga ibihumbi 500 kugera kuri miliyoni. Iyo umwana ibihano yahawe bimuviriyemo gupfa, uwabikoze ahanishwa igifungo cya burundu.
Komisiyo y’igihugu y’Abana ivuga ko ibi bintu abantu bakwiye kubyirinda kuko bibangamira umwana, bikabangamira ikiremwa muntu, kuko umwana akwiye kurengerwa, akitabwaho ejo hazaza akazavamo umuntu.
Bercar Nzabagerageza agira ati “Uko ukorera umwana ibyo bikorwa bibabaza umubiri, bimuhungabanya, bimugiraho ingaruka mu mikurire ye, guhana umwana ntabwo ari ukumukubita hari uburyo buboneye bwo guhana umwana, harimo kubaganiriza ukabereka ikosa bakoze.”
Hari icyo Bibiliya ivuga ku gihano cyo gukubita umwana
“Babyeyi, iyo mugaragaje ko mukunda Imana, bibera urugero rwiza abana banyu. Iyo uburere mubaha bushingiye ku ijambo ry’Imana, bishobora gutuma bagira ibiterezo byiza. [Gutegekwa kwa kabiri 6:4-7].
Iyo mushimiye abana banyu kandi mukabashyigikira, bibagirira akamaro. Ariko na none baba bakeneye gukosorwa no guhanwa mu gihe bakoze amakosa. Uburere nk’ubwo bubafasha kwirinda imyitwarire ishobora kubavutsa ibyishimo [Imigani 22:15].
Ariko kandi igihano mubaha ntikigomba kurangwa n’ubugome cyangwa ngo kibababaze cyane [Abakolosayi 3:21].
Abarezi hirya no hino bagaragaza ko bigengesera ngo badakubita umwana bafata nk’uw’abandi, abana bamwe na bo bakabasuzugura.
Perezida Paul Kagame, mu ruzinduko yigeze kugirira mu Karere ka Rubavu, yahaye ubutumwa abavuga rikijyana, agaragaza ko gucisha akanyafu ku mwana ari ngombwa mu burezi ahabwa.
Yagize ati “Ubu bwana bwacu tubyara, kera se umuntu ntiyafataga n’umunyafu akagatsibura. Ubu mwagiye muri ya majyambere ari aho abyinirira buri kintu cyose.
Ubu bwana ubukurura amatwi, akana katumva kigize ikirara, uragatsibura, ugakubita iminyafu. Naho iyo ukaretse gutyo wororamo ikirara.
Ikirara murakizi? Murashaka kubyara no kurera abana b’ibirara, mukabana na bo, niko mushaka kurerera igihugu, igihugu kikajya aho kikagira abana b’ibirara, batavugwaho, batagira bate!”
Daddy SADIKI RUBANGURA
UMUSEKE.RW


text:
You are here
ISHYAKA RY’IMBAGA NYARWANDA PPR-IMENA RIRAVUGA KURI IYI PROPAGANDE IVUGA NGO:RPF yanyuze muri byinshi, ihurizo rya 2017 riroroshye cyane.
Yanditswe kuya 10-02-2015 - Saa 08:49' na Herbert Karangwa(Igihe.com) Arangiza uru rukozasoni agira ati:
“Icya Kabiri, icyatumye RPF ibasha ibi byose ni Ubuyobozi bwiza. Ibice bine twasobanuye haruguru byari bifite umuyobozi wafashe wo gukomeza kugashya mu mazi arimo umuhengeri. Uyu muyobozi ari hano kandi aracyafite ubushobozi.”
“Icya nyuma, umwanzuro wa 2017 si igikorwa kireba RPF yonyine; birareba Abanyarwanda bose. Abanyarwanda bazavuga icyo bashaka hanyuma RPF ishyire mu bikorwa icyo abanyarwanda bifuza.”
Uyu mwanditsi niba abaho koko, afite ibibazo byinshi cyane, cyangwa yakoze iyi nyandiko ikinyamakuru igihe.com kimufatiye icyuma ku gakanu !!!!!
Ni igitangaza pe, aratangira avuga itegekonshinga, yajya kurangiza ati umuyobozi wabo aracyafite ubushobozi !!!!! Ese mwibarize, mushaka ko azavaho atagifite ubushobozi ? ryari ? turetse andi mashyaka se ariho, niwe wenyine mubona ushoboye muri FPR ? Ubwo se ba Obama, ba Kikwete, .... mubona ntabushobozi bagifite ?
Mbese ubundi mubigira ihurizo kubera iki kandi hari itegeko mwishiriyeho? Si ubwambere umunyarwanda agundiye ubutegetsi, mwese imvugo ni imwe ngo “icyo abanyarwanda bifuza”, mbese uwababaza icyo abanyarwanda bifuje kigakorwa ni ikihe ? Kugeza ubu , abanyarwanda mubakoza icyo mushaka, ntimukomeze rero kubeshya ngo muzakora icyo bashaka, mbese ubundi murimo murabeshya nde ? Ko igihugu mwacyifatiye ku ngufu, ko mutigeze mureka kuzikoresha, ubu murabeshya ngo za REFERENDUM kubera iki ? Ngo FPR irakunzwe, n’ibindi byinshi, ntawabahakanya, kubera ubwoba, ariko noneho mutange ubwisanzure, mureke gukenesha abantu.
PPR-IMENA, ishyaka ry’imbaga nyarwanda ntizigera yemera na rimwe, amatora aba mu baturage baboshye, ntabwo umuntu yatora n’ubwoba, nta bwisanzure.
Mbere yo kurangiza, PPR-Imena ikomeje kwamagana amuntu uwo ariwe wese, ukomeza kubeshya Prézida Kagame, ngo agundire ubutegetsi kugeza ahirimye. Abo bantu mwese mubamagane, kuko icyobashize imbere ni inda zabo, nta cyiza bashakira abanyarwanda.
Ishyaka ry’imbaga nyarwanda PPR-IMENA ryizeye ko perezida Kagame atari inyuma y’uwo mugambi mubi wo guhindura itegekonshinga, akoresheje abo baryi birirwa bamubeshya ngo niwe munyarwanda ushoboye wenyine.
Harkabaho u Rwanda rugendera ku mategeko,
Harakabaho abanyarwanda
Harakabaho ishyaka ry’imbaga nyarwanda PPR-IMENA,
Bonaventure Habimana, Umuyobozi wa PPR